qundao/data-zh-poetry huggingface dataset:
颂徐大可为六县减免税粮得请
作者：方逢辰
朝代：宋

六县驩娱己独劳，肯心行善是人豪。乞怜请命茧丝价，起死回生鼎釜熬。谁谓他人无力气，不于好事拔毫毛。老夫赞咏非誇诩，此在春秋亦合褒。
题何潜斋安乐窝
作者：方逢辰
朝代：宋

閒中历览古和今，夫岂全无所用心。
书为重看因熟读，诗添新作费沉吟。
消磨暇日尊前酒，赓和熏风膝上琴。
过去未来都不管，却看明月是知音。
题何潜斋安乐窝
作者：方逢辰
朝代：宋

閒中历览古和今，夫岂全无所用心。书为重看因熟读，诗添新作费沉吟。消磨暇日尊前酒，赓和薰风膝上琴。过去未来都不管，却看明月是知音。
题卢可庵天边风露楼
作者：方逢辰
朝代：宋
体裁：七言绝句

龙泉三尺倚天横，浊世滔滔我独清。一柱高台仙掌起，愿推一滴活苍生。
题卢文峰十二知丞文集
作者：方逢辰
朝代：宋
体裁：古风

骊珠一颗千仞渊，渔翁探得遭骊眠。一朝吹堕千万颗，恐是蛟骊卧半天。骈花俪叶妙天下，文赋直追古班马。手抉河汉裂锦章，写在诗歌轧骚雅。大篇赤手捕长蛇，不须控勒骑生騧。短篇任意起忽伏，苍江浩浩涛中槎。文章妙手压场屋，到底亡羊还得鹿。庐陵方买载月舟，清淡又展朝天轴。军将打门书一封，呼起醉梦为醒松。只怕至宝不肯留山中，雷霆风雨取去还蛟龙。
题吴氏梅堂
作者：方逢辰
朝代：宋
体裁：七言绝句

闻君家在雪边住，靠尽阑干索尽诗。只怕梅花应冷笑，清香元不要人知。
题柯峰谳掾钱君叔行敬简轩
作者：方逢辰
朝代：宋
体裁：七言绝句

是非辩白只须钦，敬简奚消读吕刑。一片公心一双眼，心醒醒则眼醒醒。
餞修史宮講吏部陳大著赴鎮贛州
作者：方逢辰
朝代：宋

蠡湖擘破亨衢開，山川鍾作魁奇材。
九關叫後入雲岫，六陰卷出登蓬萊。
著庭萬卷了汗竹，粉闈胡事被先幞。
非徒五馬人生榮，正要急流剛扷足。
章貢二水分西東，江右九郡斯爲雄。
亭橫塵外眇四海，臺插天表森孤峯。
三百里水見沙磧，一十八灘如劍脊。
醉讀題詠呼坡翁，此是太守風月窟。
又聞獷俗多驚湍，况有蠆尾鄰諸蠻。
付之重寄憂亦大，此是太守思慮關。
代木詩廢友道缺，道山幸有詩送別。
一言愛助當何如，思慮先之後風月。
饯修史宫讲吏部陈大着赴镇赣州
作者：方逢辰
朝代：宋

蠡湖擘破亨衢开，山川钟作魁奇材。
九关叫后入云岫，六阴卷出登蓬莱。
着庭万卷了汗竹，粉闱胡事被先幞。
非徒五马人生荣，正要急流刚扷足。
章贡二水分西东，江右九郡斯为雄。
亭横尘外眇四海，台插天表森孤峯。
三百里水见沙碛，一十八滩如剑脊。
醉读题咏呼坡翁，此是太守风月窟。
又闻犷俗多惊湍，况有虿尾邻诸蛮。
付之重寄忧亦大，此是太守思虑关。
代木诗废友道缺，道山幸有诗送别。
一言爱助当何如，思虑先之后风月。
饯修史宫讲吏部陈大著赴镇赣州
作者：方逢辰
朝代：宋

蠡湖擘破亨衢开，山川钟作魁奇材。九关叫后入云岫，六阴卷出登蓬莱。著庭万卷了汗竹，粉闱胡事被先幞。非徒五马人生荣，正要急流刚扷足。章贡二水分西东，江右九郡斯为雄。亭横尘外眇四海，台插天表森孤峰。三百里水见沙碛，一十八滩如剑脊。醉读题咏呼坡翁，此是太守风月窟。又闻犷俗多惊湍，况有虿尾邻诸蛮。付之重寄忧亦大，此是太守思虑关。代木诗废友道缺，道山幸有诗送别。一言爱助当何如，思虑先之后风月。
鷄雏吟
作者：方逢辰
朝代：宋

我闻先儒云，鸡雏可观仁。
须臾不舍母，是即孝弟根。
不待教而知，不待习而成。
于斯为良知，于斯为良能。
人从此充拓，四海皆闵曾。
异哉鷄伏鹜，出殻忘其恩。
子向水中去，母从岸呼鸣。
子往母亦往，子疏母愈亲。
鹰隼飞在天，母亦与子惊。
或遇狸与狌，爱雏忘其身。
不顾力小大，直与争死生。
天于微物上，感人恻隠真。
人观鷄护雏，铁石为动情。
子呱方卧冰，安得卵覆人。
勿看鸡伏鹜，吾则行吾仁。
鷄雛吟
作者：方逢辰
朝代：宋

我聞先儒云，雞雛可觀仁。
須臾不舍母，是即孝弟根。
不待教而知，不待習而成。
於斯爲良知，於斯爲良能。
人從此充拓，四海皆閔曾。
異哉鷄伏鶩，出殻忘其恩。
子向水中去，母從岸呼鳴。
子往母亦往，子疏母愈親。
鷹隼飛在天，母亦與子驚。
或遇狸與狌，愛雛忘其身。
不顧力小大，直與爭死生。
天於微物上，感人惻隠真。
人觀鷄護雛，鐵石爲動情。
子呱方卧冰，安得卵覆人。
勿看雞伏鶩，吾則行吾仁。
鸡雏吟
作者：方逢辰
朝代：宋

我闻先儒云，鸡雏可观仁。须臾不舍母，是即孝弟根。不待教而知，不待习而成。于斯为良知，于斯为良能。人从此充拓，四海皆闵曾。异哉鸡伏鹜，出壳忘其恩。子向水中去，母从岸呼鸣。子往母亦往，子疏母愈亲。鹰隼飞在天，母亦与子惊。或遇狸与狌，爱雏忘其身。不顾力小大，直与争死生。天于微物上，感人恻隐真。人观鸡护雏，铁石为动情。子呱方卧冰，安得卵覆人。勿看鸡伏鹜，吾则行吾仁。
定光南安巖
作者：方開之
朝代：宋

天下名山饒洞穴，不似南安最奇絕。
一峰突兀上干天，十二子孫旁就列。
上有虛窗透碧霄，夜分明月歸巖腹。
題寶積寺
作者：方雲翼
朝代：宋

暫脫塵闉馬足埃，僧窗高臥白雲堆。
青山影裏春酲解，黄鳥聲邊午夢回。
坐懶且推書冊去，吟清時喚茗甌來。
要知門外無車轍，十日新生一逕苔。
三吳漫遊集唐·其一
作者：方鳳
朝代：宋

江上巍巍萬歲樓，今春花鳥作邊愁。
傷心欲問南朝事，鳳去臺空江自流。
三吳漫遊集唐·其一〇
作者：方鳳
朝代：宋

洞庭西望楚江分，回首姑蘇是白雲。
今日南湖采薇蕨，何時重謁聖明君。
三吳漫遊集唐·其七
作者：方鳳
朝代：宋

江南江北望烟波，南國浮雲水上多。
共說總戎雲鳥陣，中原將帥憶廉頗。
三吳漫遊集唐·其三
作者：方鳳
朝代：宋

不堪惆悵滿離盃，水碧沙明兩岸苔。
無限塞鴻飛不度，二陵風雨自東來。
三吳漫遊集唐·其九
作者：方鳳
朝代：宋

愁看直北是長安，雲樹深深碧殿寒。
心折此時無一寸，夢魂不到關山難。
三吳漫遊集唐·其二
作者：方鳳
朝代：宋

願及行春更一年，中流簫鼓振樓船。
不知何處吹蘆管，城外風悲欲暮天。
三吳漫遊集唐·其五
作者：方鳳
朝代：宋

華表峨峨有夜霜，海天愁思正茫茫。
遥知漢使蕭關外，泣上龍堆望故鄉。
三吳漫遊集唐·其八
作者：方鳳
朝代：宋

邊風蕭颯動江城，獨上高樓故國情。
磧裏征人三十萬，空教弟子學長生。
三吳漫遊集唐·其六
作者：方鳳
朝代：宋

塞上風雲接地陰，萬方多難此登臨。
坐中有老沙場客，霄漢長懸捧日心。
三吳漫遊集唐·其四
作者：方鳳
朝代：宋

孤雲獨鶴共悠悠，別作深宮一段愁。
萬乘旌旗何處在，白雲猶似漢時秋。
三洞
作者：方鳳
朝代：宋

金華北山三洞天，垂髫欲往今華顛。
春風吹衣雨洗屐，瘦筇忽拄蒼山烟。
山高地平走幽澗，根絡石上森楠楩。
步從飛橋瞰石洞，崖色閲世知幾年。
風痕霧迹化異物，龍首昂左尾右旋。
就中暗穴如蟆頤，急水瀉碧鳴媧絃。
遡流束炬照徒涉，肩背擦石行拳攣。
水窮路夷內景得，以炬交燭窮幽玄。
細紋蹙波湧浪接，皓彩凝雪飛霜鮮。
大爲獅子虎犀象，瑣碎亦復蜂屯然。
蜿蜒雙蟠角尾具，一一玉爪拏蒼堅。
穹龜負甲色深墨，長蛇白質相縈纏。
鐘能鐘聲鼓能鼓，不假樅簴知誰懸。
直櫺斜檻藏湢室，短畦長町移原田。
青雲白霓五色霞，笑畫敗絮留丹鉛。
中途經過最深窅，伏身低眺洞口泉。
空明一線隔遠見，秋蟾浴海光嬋娟。
左巖袈衣頗橫亙，疊摺衆皺垂蹁躚。
自餘神怪不可極，似鑿非鑿鎸非鎸。
出登山腰叩中洞，外視石井聞潺潺。
入深踏險思縋綆，長竿揭炬後且先。
水簾可俯心爲悼，到此十九歸言遄。
嗜奇不憚歷磊砢，足以目故差輕便。
翻身却望水簾處，銀河天落懸吾前。
常情疑復下百尺，積水定作神龍淵。
石乾徑闢却易進，玉筍拔地修而圓。
宜爲淵處乃爲屋，亦或摩蘚題新篇。
同遊怪我久未出，笑謂豈欲井底眠。
林幽風起日已晚，猶睨高洞山之巔。
薪蒸可買樵我導，不遠數里仍攀緣。
傍從石壁入深坼，如鐵戶限瓊爲櫋。
儼然海相挂珠絡，熟視始信非誇傳。
左爲朝真正面入，便想笙鶴遨羣仙。
雲霞波濤仙衣裳，奇詭豈必下洞專。
歘然修梁架巖起，左右蒼白龍形全。
望中極底勝漆黑，雙扉隠隠啟半邊。
天光一道燭扉內，知此明罅從何穿。
霤深壁峭不可往，安得插羽如飛鳶。
嗟余茲遊尚牽俗，身所驟歷辭難宣。
但思乞水學坡老，洗眼看字消餘年。
上元陳丞相宅觀燈有作
作者：方鳳
朝代：宋

渴龍入夜吼百川，無數鮫珠迸地圓。
星斗撼天半欲落，五花琪樹皆生烟。
烟燈豈不勝花朵，踏歌何人增坎坷。
風塵淮北馳羽書，金鼓江城賽燈火。
君不見狄青宣撫荆湖間，上元張樂晏清班。
忽然稱疾燈未滅，五更已奪崑崙關。
九日同皋羽子善游白石龍湫用杜老九日藍田韻
作者：方鳳
朝代：宋

塵埃隔處地天寬，選勝携觴且笑歡。
不惜逍遥投杖屐，何妨磅礴解衣冠。
晴餘嵐重雨猶落，秋老天高酒易寒。
世事悠悠雙眼外，與君飛瀑醉中看。
仙華山採茶詩
作者：方鳳
朝代：宋

軒娥遺瑞草，仙掌撐何年。
苗蕊矗空壁，殊根蟠遠天。
蒙頭莫可劚，垂脚或爭傳。
冉冉雪霜飽，亭亭風日蠲。
危哉梯鳥道，允矣獲龍涎。
叢蘗雜丹鼎，濕雲伴玉延。
香真千里擅，苞結三生緣。
夜莢抽雷後，春焙貢社前。
一鎗滴瀼露，片碾擣和煙。
碧澗規模絕，洪州氣味懸。
滑甘矜紫筍，幽馥訝青蓮。
既揀兔毫點，應添蟹眼煎。
松濤生遠韻，風致想真筌。
七椀賡仝咏，三篇繼羽編。
醉鄉已失路，摩室將逃禪。
服食益人壽，何當煮汞鉛。
仙華招隠
作者：方鳳
朝代：宋

軒后悲蒼劍，神娥下玉霄。
攀髯初失夢，遺蛻尚凌歊。
碧墮升棺影，青分産柱苗。
山精依鹿竹，天雨濕鷄翹。
有約成孤憤，無人重久要。
豢龍因姓氏，使鶴誤軒軺。
冉冉將終老，冥冥不可招。
無書寄青雀，有恨在中條。
八景勝概·中峰嘯月
作者：方鳳
朝代：宋

縱身嘗决雲，山月此晶皎。
疑是七還丹，邠盼吐物表。
八景勝概·仙壇靈草
作者：方鳳
朝代：宋

葳蕤不記名，絕壁挂縷縷。
果否垂衣年，絲麻績蠭午。
八景勝概·劍峽遲鸞
作者：方鳳
朝代：宋

峽中候帝子，青鳥空徘徊。
搔首叩玄律，何當化鶴來。
八景勝概·卦尖望鼎
作者：方鳳
朝代：宋

遥岑誰畫卦，置此荆山鼎。
乍可姹女飛，千秋覘溟涬。
八景勝概·深穴噓風
作者：方鳳
朝代：宋

草木何豐彤，懸崖護丹穴。
相傳通鼎湖，深窈吹寒冽。
八景勝概·華柱丹光
作者：方鳳
朝代：宋

何年撐空荒，截置珊瑚樹。
長日燦朝霞，芙蕖挹新露。
八景勝概·藥壺閃影
作者：方鳳
朝代：宋

紫車貯藥壺，日夕發光怪。
不道洞府深，翻嫌八荒隘。
八景勝概·龍門飛瀑
作者：方鳳
朝代：宋

飛雪濺𥓂砑，流雲當面起。
邂逅綠毛仙，臨流同洗髓。
八月十四壽吳良貴
作者：方鳳
朝代：宋

四十强而仕，斯言著禮經。
摶鵬宜運海，振鷺且充庭。
後夜中秋月，今朝南極星。
耄夫頻獻酢，留眼看袍青。
冒雨渡浦陽江
作者：方鳳
朝代：宋

癡雲千頃壓江堧，寂寂籃輿破午烟。
樹杪樓臺看近郭，渡頭波浪忽滔天。
舟依曲港難迴楫，徑轉高陵每得筌。
誰向龍山誇海國，一聲鐵笛女牆邊。
北山道中
作者：方鳳
朝代：宋

拂衣去城市，信步踏晴泥。
草意春風蚤，松陰野日西。
語長忘路遠，行近覺山低。
更欲遲來此，穿林聽鳥啼。
北山道中
作者：方鳳
朝代：宋

起犯春霜一徑寒，清遊乘興約吟鞍。
眼中最恨友朋少，塵外頻聞山水寬。
溪落舊痕枯野埠，樹浮空翠濕危欄。
巖頭幾處懸冰白，已作羣羊化石看。
句
作者：方鳳
朝代：宋

耕鋤曉雨有餘地，應接東風無暇時。
同胡汲仲兄弟登香遠樓
作者：方鳳
朝代：宋

策杖探幽勝，同登况二難。
江山雙極目，宇宙一凭欄。
春色啼鶑破，孤城擁浪寒。
遥遥烟靄裏，猶作故宮看。
吳仲恭翠微樓九日落成和謝皋羽·其一
作者：方鳳
朝代：宋

樓成楚菊芳菲候，客湊齊山酩酊期。
與俗相追何日了，登高一嘯洗秋悲。
望窮碧落鴻飛外，歸戀清樽月到時。
野服從茲近蘿薜，西風塵土莫輕吹。
吳仲恭翠微樓九日落成和謝皋羽·其二
作者：方鳳
朝代：宋

慈竹堂陰長露梢，又添傑閣俯江郊。
眼空霞錦疑鴻字，手摘松枝礙鶴巢。
野月散衣閒弄笛，墟烟隔水見編茅。
望中尚與漁樵接，若處真能廣絕交。
吳清翁石橋
作者：方鳳
朝代：宋

金椎誰奮破山霆，趨石渾疑走六丁。
間道便須橫螮蝀，長竿先已豎蜻蜓。
濟川作略君堪紀，吟雪行藏我欲經。
領取溪山好風月，更看高架翼然亭。
吳良貴雪中歸
作者：方鳳
朝代：宋

別時黄菊映郊扉，轉眼寒風刮毳衣。
豐瑞正當三白見，修程適自四明歸。
因思水國銀兼浪，勝看山鄉玉作圍。
老去羊羔總陳迹，坐氈猶喜客堪依。
呈皋羽
作者：方鳳
朝代：宋

依依蓮社客，斗酒共相酬。
臭味語中得，榮名杯上浮。
世情餘百變，吾道合千秋。
肯信張平子，窮居但四愁。
和張子良
作者：方鳳
朝代：宋

寤寐溪山好，相過不厭頻。
詩留曾宿客，月照乍歸人。
率爾呼盤粲，憑誰辨主賓。
未須陳咫尺，高誼總秋旻。
和陶淵明九日閒居韻
作者：方鳳
朝代：宋

小軒開傍小籬東，不但淵明有晉風。
惟見幽芳爲友發，誰知清興與心同。
猶憐推檻秋難老，更喜升樽酒不空。
根本既能深保護，何愁霜雪傲寒冬。
咏霜葉寄皋羽善父
作者：方鳳
朝代：宋

秋盡吳江道，丹楓樹樹奇。
葉爲詩者色，霜乃畫之師。
望似醉鄉近，疑猶花事遲。
停雲俄在念，倚杖未歸時。
哭陸丞相秀夫
作者：方鳳
朝代：宋

祚微方擁幼，勢極尚扶顛。
鼇背舟中國，龍胡水底天。
鞏存周已晚，蜀盡漢無年。
獨有丹心皎，長依海日懸。
哭餘之張教授
作者：方鳳
朝代：宋

吾憐張仲蔚，青草少人行。
曉帳螢猶濕，空山鶴自驚。
徒餘八斗望，誰築五言城。
莽莽孤村外，王孫掛劍情。
壽東先生
作者：方鳳
朝代：宋

黄菊香留晚節中，回頭猶記矢懸蓬。
細看南極壽者相，全與東山老子同。
向日閭里門轉大，此時庠序棟方隆。
解衣推食雖私感，普爲儒流更祝公。
客有問金華勝遊者以詩敘其概
作者：方鳳
朝代：宋

赤松上下雨霏微，八詠樓頭重拂衣。
西港晴來汀草長，北巖幽處洞泉飛。
風敲定磬鹿春過，月滿丹臺鶴夜歸。
歷覽因知古詞客，盛誇雲夢未全非。
宿保安寺
作者：方鳳
朝代：宋

捫蘿山逕迥，流水石橋分。
一雨過秋寺，千峰生暮雲。
望窮迷野色，沙遠見鷗羣。
煙靄蒼茫外，寥寥清磬聞。
寄仇仁近
作者：方鳳
朝代：宋

憶昔三浙湄，匆遽買舟訣。
大海漲波濤，排空銀浪掣。
時方逢杪秋，凉風正凄絕。
况復嬰沈疴，殘喘一身孑。
落日古渡橫，牽衣各嗚咽。
尚期營歸餘，旋泛山陰雪。
詎料人事遷，芳春竟五閲。
寧無雙鯉魚，寒溫敘曲折。
顧茲悲憤衷，未足陳一切。
階前金鳳花，當車行復輟。
閣上西湖光，可似舊澄澈。
寄功父
作者：方鳳
朝代：宋

遺風日遠日相疏，七載歸來非故廬。
烈屋漫思懸艾虎，忠臣空腹葬江魚。
雲霽志氣消磨後，錦繡園林破碎餘。
酒盞更須拚酩酊，詩簡聊示寄勤渠。
寄吳善父
作者：方鳳
朝代：宋

嘖嘖不得意，興懷偏爲君。
猶爲乞米帖，不作送窮文。
縱酒長違俗，揮毫自出羣。
相思今夜雨，滴瀝未堪聞。
寄柳道傳黄晉卿兩生·其一
作者：方鳳
朝代：宋

大火且西逝，赫曦詎能爲。
叢竹覆孤館，綠陰相蔽虧。
人散衆喧寂，獨鳥嚶鳴隨。
想見探討餘，層層發新知。
儻不鄙朽拙，勉哉勤相遺。
寄柳道傳黄晉卿兩生·其三
作者：方鳳
朝代：宋

盈盈黄菊叢，栽培費時日。
依依五絲瓜，引蔓牆籬出。
于今想新花，于今長秋實。
花實豈不時，灌溉尚期密。
毋令根荄傷，委棄等藜蒺。
寄柳道傳黄晉卿兩生·其二
作者：方鳳
朝代：宋

太璞散已久，鴻甄疑未均。
惟有砥礪志，搜剝得其純。
勿以珪璋質，頑石置勿陳。
君攬國香蕊，每與荆棘鄰。
荆棘豈不刺，反以揚素塵。
寄柳道傳黄晉卿兩生·其四
作者：方鳳
朝代：宋

新秋凉氣發，松籟調于喁。
山房良靜閴，文史淡足娛。
吾心太虛廓，儻然萬象俱。
大觀物物齊，何事分賢愚。
遐哉金蘭契，聊用佈區區。
寄梁隆吉
作者：方鳳
朝代：宋

羨爾英年早息機，羅衣脫却著荷衣。
黄醪白釀供吟咏，野史稗官漫是非。
舊事橫看東澗水，新餐誰共北山薇。
金閨玉樹思君甚，采藥春華歸未歸。
寄雲林上人
作者：方鳳
朝代：宋

竹杖芒鞋去未能，鞅塵十丈苦相仍。
去來今了三生事，輸爾寒巖宴坐僧。
對仙華雪懷
作者：方鳳
朝代：宋

仙華萬仞石離離，山上嶄嶄萬壑危。
雪與梅花俱在望，琴携野鶴轉相隨。
清如和靖西湖夜，興如王猷剡上時。
我欲酬詩追雅調，寒山鳥迹少于飛。
憶同張子長遊北山諸名勝
作者：方鳳
朝代：宋

昔與張公子，翩翩訪赤松。
重來踰兩紀，獨去宿孤峰。
古木蒼陂映，禪房側逕通。
夕陰千嶂黑，人靜一燈紅。
幸及軒車會，寧辭杖屨從。
相看如夢寐，健步愧兒童。
春盡山仍好，林深澗忽窮。
天低時墮雨，寺遠偶聞鐘。
弔古田無鹿，探奇洞有龍。
幽尋穿䆗窱，高步蹋玲瓏。
靈草多成藥，疏篁不作叢。
嵐光疑晻曖，野色在空濛。
下瞰疑無底，言旋復向東。
巖阿依斷礎，烟嶂落飛淙。
細路緣苔磴，危橋跨石谼。
泉依山曲曲，雲與樹重重。
巨剎標名嶽，穹垣護畝宮。
倚欄斜日下，入室老僧逢。
零落螭頭墨，荒凉馬鬣封。
不才持薄祿，終古愧高風。
弛擔雲關裏，傳觴雪峽中。
追隨尋道侶，述作付文雄。
急景真流電，浮生尚轉蓬。
後期觀歲晏，來往意憧憧。
懷古題雪十首·伊川門雪
作者：方鳳
朝代：宋

定夫中立希賢士，事師河南程叔子。
門外雪深三尺絕，假寐覺來猶在此。
口生鐵石爲肺肝，心欲求道寧知寒。
他年傳授稱高弟，不愧芳名千萬看。
懷古題雪十首·孫康書雪
作者：方鳳
朝代：宋

富貴爨炊蠟代薪，貧家讀書夜無燈。
案頭寒雪三光白，欲益披卷未所能。
長繩難繫青春日，功業良由勤苦得。
獬冠他日立朝端，寒士聲名滿邦國。
懷古題雪十首·李伋郊雪
作者：方鳳
朝代：宋

西湖無舟波凍合，孤山照人如玉立。
太守徒行訪隠君，門前凈掃茶煙濕。
坐談會公幽懷開，寒梅吹香當酒盃。
隠君平生厭城市，雪霽何妨公再來。
懷古題雪十首·李愬懷雪
作者：方鳳
朝代：宋

有唐御極天所命，蠢爾孽臣作梟獍。
克壯謀猷斷乃成，出師不愁天雪盛。
銜枚夜渡張柴村，西平有子國有孫。
懸弧不固兵徑入，擒取渠魁獻至尊。
懷古題雪十首·蘇武窖雪
作者：方鳳
朝代：宋

子卿遠使匈奴國，持節堂堂不肯屈。
置之深窖死爲神，饑囓氈衣渴飲雪。
但懷忠赤自通神，未必長伴羝爲群。
西風吹墮上林雁，白髮歸來有麒麟。
懷古題雪十首·長安落雪
作者：方鳳
朝代：宋

朔風瓊粉如篩墮，四望民居絕煙火。
路無行蹤門反關，珍重先生獨僵卧。
洛陽令尹舉孝廉，三冬喜愛照河南。
有志何妨屢遷擢，要以清操除奸貪。
懷古題雪十首·陶穀茶雪
作者：方鳳
朝代：宋

馮夷翦水飛九垓，瓊花萬樹先春開。
玉堂學士愛清味，取雪烹茶真快哉。
堪笑嬌娥黨家妓，歌舞但知趨富貴。
豈知吾儒儉素心，不誇文綺膏粱味。
懷古題雪十首·韓愈關雪
作者：方鳳
朝代：宋

浮屠誕謾唐宗惑，大內王宮迎佛骨。
披忠諫嬰直逆鱗，遠貶潮陽蛟鱷窟。
雪寒藍橋道路危，車兒追陪兒女悲。
覉窮困苦暫時事，朝食南海無終期。
懷古題雪十首·韓王堂雪
作者：方鳳
朝代：宋

聖主賢臣千載遇，夜雪皚皚幸其第。
直愛榻外非吾家，欲下江南須早計。
熾炭燒肉錦茵鋪，細君行酒以嫂呼。
魯論自可相天下，何必區區泥上書。
懷龔山人聖予
作者：方鳳
朝代：宋

西北有傑閣，岧嶢切雲天。
綺窗通四望，綽約流蘇懸。
中有絕代人，端居方盛年。
被服既殊衆，容采亦鮮妍。
瑶床置寶瑟，玉軫朱絲絃。
有時揚妙指，泠泠宮商傳。
曲終恣仰頫，託契軒農先。
靡曼諧里耳，大雅誰能憐。
我欲往從者，淮海生寒烟。
故宮怨
作者：方鳳
朝代：宋

白日欲落何王宮，腥雲頹樹生烈風。
獼猱幾年爭聚族，饑蟒獰猙攫人肉。
熊豨肆毒夜橫行，刺蛆刲血多飛鼪。
螢尻吐燄大如鶩，照見女鬼迎新故。
寒更鴟吻空哀哀，誰能化鶴還歸來。
山都冶夷總難記，妖狐吹火月墮地。
春日集張元吉兄弟宅
作者：方鳳
朝代：宋

銜盃不讓阮家風，况復陽春白雪融。
調合西堂琴欲響，情深北海酒難空。
詩題歷歷諸名跡，酬和年年幾醉翁。
未盡清狂尚期約，同看燈火月明中。
書示同志
作者：方鳳
朝代：宋

尚覺浮名累，樵漁寄此身。
尋盟潛勗德，証業喜知新。
氣誼生無間，文章合有神。
毋徒涉城市，出處任風塵。
東甌雪中山茶盛開
作者：方鳳
朝代：宋

海色連蓬島，同雲一望迷。
寒花空故故，醉酒只悽悽。
卜世無三兆，傷心有五噫。
仲宣樓上賦，愁絕不堪題。
次陳浦泉教授渡江韻
作者：方鳳
朝代：宋

笑拂湖亭柳，春歸客亦歸。
塔雲連岫暗，颿雨絕江飛。
老覺遊非壯，癯應遯却肥。
有詩充古錦，尚不愧林扉。
止所吳公輓歌辭·其一
作者：方鳳
朝代：宋

嶽嶽文豪共識名，歸來風月恣彈評。
竹階過鶴窺棋局，花院流鶑和樂聲。
燈酌蕭閒期鄭老，盆歌疏達慕莊生。
何來排闥緋衣召，天上樓傳白玉成。
止所吳公輓歌辭·其二
作者：方鳳
朝代：宋

倦客囊書栖舊林，如蘭交契歲寒心。
行藏與共盟猶在，生死俄分感獨深。
喪寶可堪埋白璧，知音端合鑄黄金。
茱萸遍插明朝是，回首西風淚滿襟。
答仇仁近
作者：方鳳
朝代：宋

城郭相過嬾，山房翳薜蘿。
谷當嘉客遯，阿稱碩人薖。
竹徑鳴騶斷，芝壇野鹿多。
松風雲壑冷，掃石待狂歌。
答柳道傳餉笋
作者：方鳳
朝代：宋

東家鼎烹矜大嚼，西家呼盧賽乳酪。
肉食那知儒素風，似君臭味將無同。
知我山齋少白粲，隨時易辦松花飯。
佐食投筯毋乃饞，筠籠新掘來幽巖。
封題遥寄四五尾，歆然解剝出肌理。
和以芹根及薤芽，醯鹽澹著香無涯。
黄虀脫粟絕滓膩，得此加餐檢殘笥。
手把南華讀一過，詩思陡湧如春波。
題箑酬君君莫笑，胸中成竹諧清調。
翠微樓對竹會飲
作者：方鳳
朝代：宋

縹渺飛樓修竹裏，珠簾半捲清風起。
月明十二畫欄空，美人遥隔湘江水。
夜深吹徹玉參差，引到丹山綵鳳儀。
還倚仙翁九節杖，翠雲深處望安期。
楚調歌殘仍擊節，簷外紛紛落蒼雪。
樓頭醉卧笑元龍，一片歲寒心似鐵。
與皋羽子善遊寶掌山
作者：方鳳
朝代：宋

寶掌一山何勝絕，老龍千載事已別。
巉巖怪石峭森列，矯首三洞蹇奇崛。
不知何年風雷烈，鑿開混沌此瞥裂。
高洞攀緣與天接，棲鶻所巢勢嵽嵲。
隙泉漏滴清且澈，薜蘿爲衣儼陳設。
中之洞兮巧融結，四達坦明如我闥。
低山一洞尤寒泬，鏗然谷應合音節。
共愛孤蟬遠林咽，又疑帝子笙歌徹。
乘風便覺神飛越，落景徘徊就僧榻。
好向天風更搜抉，相期夜半踏明月。
藥壺山寺步師遠上人韻
作者：方鳳
朝代：宋

旭日耀禪林，曈矓晃虛室。
觀心得無爲，頗覺詩思逸。
得句祈疾書，振衣陡焉失。
持此證空空，一笑墮不律。
西鹿田寺聽雨
作者：方鳳
朝代：宋

禪棲投倦客，山雨起更闌。
窗葉散幽響，石林生峭寒。
洞深猶暗瀑，江遠忽飛湍。
想像雲蘿外，應宜曉色看。
觀陽山大石
作者：方鳳
朝代：宋

殷勤挾小艇，迤邐登大石。
怪險若神造，幽闃真鬼宅。
凌漢龍頭昂，負重龜背磔。
倒拽萬牛喘，列坐千人窄。
眇視笑一拳，端拜俯半額。
憑肩護脛酸，呼酒鎮心忒。
古壁剝舊題，灰竇礙頹屐。
甫快雨忽晴，剛醉日欲夕。
老禪嗜文詞，短卷盈咫尺。
揮毫神欲飛，雲開萬峰碧。
讀西峰寺壁間詩
作者：方鳳
朝代：宋

出郭幽探約里程，竹籬小語忽雲生。
寺藏密樹磬聲得，客染流霞暑氣清。
煮茗每聞松湍落，長苔半與石床平。
何來老衲吟魂盡，滿壁多題世外情。
贈張叔元鎮帥
作者：方鳳
朝代：宋

越東佳氣鬰巃嵷，捉鼻馨名久識公。
結髮蚤看翔藝苑，濡毫頻見屬詩筒。
棄書忽學萬人敵，秉鉞尤誇一世雄。
拔距三千堪敵愾，歌鐘二八陋和戎。
長驅誓擣燕幽北，大纛旋移浦汭東。
重鞏河山襄帝力，時垂竹帛勵臣忠。
東南半壁騰王氣，杞梓全材恃將功。
鵝鴨幾驚消玉壘，熊羆屢奮壯金墉。
璽書褒錫恩原厚，節鉞招綏德愈隆。
羣策更能延俊彥，衆謳先已徧旄童。
深仁共頌綿瓜瓞，偉績還期勒華嵩。
贈樂閒居士
作者：方鳳
朝代：宋

市遠塵囂隔，神閒幽事并。
埽花憐竹影，煮茗訝松聲。
月與詩如約，琴將鶴互賡。
冷香生碧落，秋夢不勝清。
述志
作者：方鳳
朝代：宋

只因生在胡元世，豈將襤褸換羅衣。
壯圖落落還中止，高蹈悠悠且遁肥。
松竹森然真有味，衣冠整飭不須題。
優游但效商山客，雲谷叢生薤露稀。
述懷
作者：方鳳
朝代：宋

避元困守靜庵眠，雞犬無聲樂自然。
石上清吟蘿月小，松間暢飲蘚花斑。
幽深最似螺螄洞，巖險何須虎豹關。
今愧縉紳惟隠晦，誰知四皓在商山。
送吳立夫
作者：方鳳
朝代：宋

有人儲書塞中腸，不能奮發爲辭章。
亦有英姿限時命，坎坷名不登文場。
吳子妙年即秀穎，隻字過眼終無忘。
文如翻水溢萬斛，晝夜不舍流湯湯。
于今東南聚雋彥，奭然一發能穿楊。
二十脫穎客毛遂，名登十九能低昂。
亦如列宿二十八，有捄天畢施之行。
况子平生志遠遊，塊坐已能窮八荒。
從茲北上有歷覽，徑到洪河經呂梁。
青徐平野望不極，半萬里程趨冀方。
君不見龍門探奇氣益壯，文豪千載同翱翔。
遊仙華山
作者：方鳳
朝代：宋

仙華矗萬仞，我乃廬其東。
日夕與山對，今茲踏玲瓏。
起左信奔鹿，當前任啼狨。
大嘯崖石裂，一覽天宇空。
蒼松飽風雨，絕壁挂老龍。
樵斧不得睨，撫根憩吾躬。
邈哉軒轅氏，問道由崆峒。
龍髯一以遠，千載悲遺弓。
猶傳少女靈，鍊玉于焉宮。
山林重帝胄，香火明民衷。
我來重懷古，攬涕臨西風。
何當刺飛流，一洗磊磈胸。
遊寶掌山寺
作者：方鳳
朝代：宋

茲辰欲有適，軒車偶來駸。
劚苔北村南，荒竹晴窗陰。
接語未及久，相邀指叢林。
澗行任詰曲，巖眺經嶔崟。
于時春早暄，生意見草心。
紅紫寂未動，萬山蒼翠深。
伊予夙好遊，忽忽老見侵。
孤興尚衡霍，遐思或巫黔。
况此近居里，而能盍朋簪。
裂石發悲嘯，沿流引清斟。
捫蘿復忘疲，古洞窮幽尋。
豈無聲利痼，見笑山水淫。
人生本來浮，世故未易任。
蘚崖拂前題，俛仰已昔今。
我法姑用我，睠言屬同襟。
遼西曲
作者：方鳳
朝代：宋

遼西八月邊風急，塞草凝霜刁斗濕。
旅雁嗷嗷思婦哀，錦機初罷流黄織。
并州快剪裁作衣，製成千里寄相思。
巧盤詰曲同心紐，附繡回旋錦字詩。
詩長字字愁胸臆，紐比連環解難得。
解難得時君莫諼，啼紅認取封時痕。
重陽對菊得菊字
作者：方鳳
朝代：宋

懷哉止所翁，與我幾觴菊。
方當舊節來，已作秋原哭。
會葬有遠朋，風雨此淹宿。
佳兒敬父執，姻友更敦睦。
投轄不愧遵，設醴仍爲穆。
其如插萸遍，不見而翁獨。
悲歡今昨筵，還往東西轂。
回首試長望，依依但雲木。
重陽明日得日字
作者：方鳳
朝代：宋

浮生聚塵輕，流景飛羽疾。
故人已新阡，舊雨又今日。
不惜酒飲狂，且須詩縛律。
一笑復掀髯，天地何終畢。
雜詠十首·其一
作者：方鳳
朝代：宋

反哺烏曰慈，食母梟名惡。
如烏莫如梟，人心當自覺。
雜詠十首·其一〇
作者：方鳳
朝代：宋

蟻封罅隙地，蛙井咫尺天。
那能致廣大，此道誰爲傳。
雜詠十首·其七
作者：方鳳
朝代：宋

蠶繭每利人，蛛網偏害物。
利害夐不同，其間僅絲忽。
雜詠十首·其三
作者：方鳳
朝代：宋

鵾鵬奮雲霄，尺鷃棲野草。
物各適其天，夫豈論大小。
雜詠十首·其九
作者：方鳳
朝代：宋

解牛中肯綮，相馬外驪黄。
從知得三昧，意到形自忘。
雜詠十首·其二
作者：方鳳
朝代：宋

馬舞睨祿山，猴朝識朱溫。
人豈不若獸，變故輒負恩。
雜詠十首·其五
作者：方鳳
朝代：宋

小哉蠻觸戰，鄙甚蛙黽怒。
達人能大觀，本以和平故。
雜詠十首·其八
作者：方鳳
朝代：宋

猿啼不窺窗，牛馴常露地。
伏虎與降龍，此理元無二。
雜詠十首·其六
作者：方鳳
朝代：宋

瑞世鳳鳴陽，司晨雞鳴丑。
呶呶取人憎，亂蟬合緘口。
雜詠十首·其四
作者：方鳳
朝代：宋

蜂房開戶牖，蟻穴有官守。
究竟物皆然，夢幻君知否。
題光風霽月樓
作者：方鳳
朝代：宋

人間底處無風月，知用何時最佳絕。
芳播崇樓淑氣浮，影涵古桂清輝發。
向來雅重無極翁，灑落襟懷與此同。
去之百世猶彷彿，宛見道貌匡廬中。
誰題品語黄太史，大書四字紫陽子。
今從建水得此本，如拾蠙珠捲文綺。
携歸八詠雙溪州，晏然直與造化遊。
無邊妙處乃萃此，韙矣君家百尺樓。
題春壽堂
作者：方鳳
朝代：宋

人皆構堂思奉身，吳氏構堂獨養親。
人皆種花圖炫眸，吳氏樹萱可忘憂。
慈親鶴髮壽且康，昆弟列羅如雁行。
旦暮升堂直滫瀡，娛親嬉舞斑衣裳。
子能順親親顔悅，和氣盈盈藹堂室。
春風荆樹發條枝，夜雨芝蘭秀芽茁。
由來孝道通神明，吳氏家世應昌榮。
他年移孝事君主，定使芳名書信史。
題鄭氏義門
作者：方鳳
朝代：宋

人愛渭水清，畢竟河流渾。
不知黄虞世，何處覓旌門。
旌門縱百世，豈能外彝倫。
祇因風氣漓，遂表爲義民。
麟溪有寒泉，西流類拖紳。
泉聲徧塞耳，亂却牝雞晨。
夜帳潑煙黑，秋缸吐火紅。
六世孝友家，元屬書聲中。
爛銀鋪作榜，綽楔何崔崔。
戶神似相語，莫遣阿奴來。
人心一遭蠱，五官皆作魔。
不賡斯干詩，却聽燃萁歌。
兄弟本一氣，爲利分汝爾。
借問嗜利人，千載得不死。
鴟鴞巢滿林，何地不感惻。
若非慈烏啼，血淚收不得。
我身親乃有，况此身外物。
世人果何思，肝膽每相賊。
當年朱兩轓，回首血在頤。
爭如義門鬼，千載不餒而。
何人非楊椿，如椿能幾人。
祇緣本心死，所以有緇磷。
大樹大十圍，枝葉日敷蕃。
願培百尺土，庇此千歲根。
餞續古贅趙氏
作者：方鳳
朝代：宋

年華冠带玉輝輝，本悟秦風出贅扉。
爲要權宜就家室，不妨暫時別庭幃。
化推正始餘麟厚，占協和鳴待鳳飛。
老我相親垂十載，指期觀子共于歸。
鴻門讌同皋羽作
作者：方鳳
朝代：宋

項王重瞳氣蓋世，叱咤喑啞萬夫廢。
交割河山杯酒中，弱肉眈眈恣虎視。
帳列爪士吞鯨鼉，神鋒技擊光蕩摩。
中有一人亦拔劍，是楚是漢舞婆娑。
須臾壯夫擁盾入，怒目而語眥盡裂。
項王喣嫗無一言，楚國孤臣淚流血。
玉玦何勞再三舉，拂衣竟作彭城死。
沐猴而冠何足云，君看五采成龍文。
宣妙樓
作者：方鴻飛
朝代：宋

雲觀烟樓是梵家，竹圍如洗逼寒沙。
因風綠浪摇晴麥，遇雨紅香落澗花。
人鎖晝房聽鳥語，僧歸晚塢放蜂衙。
不須老遠來沽酒，只覓天酥爲點茶。
宣妙楼
作者：方鸿飞
朝代：宋

云观烟楼是梵家，竹围如洗逼寒沙。
因风绿浪摇晴麦，遇雨红香落润花。
人锁昼房听鸟语，僧归晚坞放蜂衙。
不须老远来沽酒，只觅天酥为点茶。
宣妙楼
作者：方鸿飞
朝代：宋
体裁：七言律诗

云观烟楼是梵家，竹围如洗逼寒沙。因风绿浪摇晴麦，遇雨红香落涧花。人锁昼房听鸟语，僧归晚坞放蜂衙。不须老远来沽酒，只觅天酥为点茶。
清平乐·风消云缕
作者：施乘之
朝代：宋
体裁：词

风消云缕。一碧无今古。欲坏上元天不许。晴了晚来些雨。莫言冷落山家。山翁本厌繁华。试问莲灯千炬，何如月上梅花。
句·其一
作者：施元長
朝代：宋

我觀招提境，古檜何蒼奇。
白蟻巢其根，青虬嚙其枝。
句·其二
作者：施元長
朝代：宋

寖歷歲年久，靡受霜雪欺。
落落梁棟材，矯矯松柏姿。
明當構廊廟，匠石良汝資。
句
作者：施元长
朝代：宋

我观招提境，古桧何苍奇。白蚁巢其根，青虬啮其枝。寖历岁年久，靡受霜雪欺。落落梁栋材，矫矫松柏姿。明当构廊庙，匠石良汝资。
句·其一
作者：施元长
朝代：宋

我观招提境，古桧何苍奇。白蚁巢其根，青虬啮其枝。
句·其一
作者：施元长
朝代：宋

我观招提境，古桧何苍奇。
白蚁巢其根，青虬嚙其枝。
句·其二
作者：施元长
朝代：宋
体裁：句

寖历岁年久，靡受霜雪欺。落落梁栋材，矫矫松柏姿。明当构廊庙，匠石良汝资。
君山
作者：施冘
朝代：宋
体裁：古风

苍虬横距沙心泊，蜿蜒跨山矗一角。松林忽撼洪涛风，雪浪排空奔电雹。长淮渺渺烟未收，英雄自老江自流。野人半醉不一语，豁见秋月升山头。
君山
作者：施冘
朝代：宋

蒼虬橫距沙心泊，蜿蜒跨山矗一角。
松林忽撼洪濤風，雪浪排空奔電雹。
長淮渺渺烟未收，英雄自老江自流。
野人半醉不一語，豁見秋月升山頭。
复挽
作者：施士衡
朝代：宋

十年帅钺倦驰驱，适意方谋一壑居。贾谊有才终太傅，薛收无寿处中书。伤心风月江心古，过眼光阴梦幻虚。红紫飘零春色尽，后凋松柏独萧疏。
復挽
作者：施士衡
朝代：宋

十年帅钺倦驰驱，适意方谋一壑居。
贾谊有才终太傅，薛收无寿处中书。
伤心风月江心古，过眼光阴梦幻虚。
红紫飘零春色尽，后凋松柏独萧疎。
復挽
作者：施士衡
朝代：宋

十年帥鉞倦馳驅，適意方謀一壑居。
賈誼有才終太傅，薛收無壽處中書。
傷心風月江心古，過眼光陰夢幻虛。
紅紫飄零春色盡，後凋松柏獨蕭疎。
挽于湖
作者：施士衡
朝代：宋

涌泉词笔坐中惊，天付斯文以道鸣。独步蟾宫丹桂选，濡毫纶阁紫微清。绝弦恸哭人琴丧，埋玉凄凉柱石倾。一见那知成永别，重来天路问骑鲸。
挽于湖
作者：施士衡
朝代：宋

涌泉词笔坐中惊，天付斯文以道鸣。
独步蟾宫丹桂选，濡毫纶阁紫微清。
绝絃恸哭人琴丧，埋玉凄凉柱石倾。
一见那知成永别，重来天路问骑鲸。
挽于湖
作者：施士衡
朝代：宋

湧泉詞筆坐中驚，天付斯文以道鳴。
獨步蟾宮丹桂選，濡毫綸閣紫微清。
絕絃慟哭人琴喪，埋玉凄凉柱石傾。
一見那知成永別，重來天路問騎鯨。
題惠山寺真賞亭流觴
作者：施大任
朝代：宋

惠山山半有飛泉，甃石環亭泛酒船。
只任源流自亭下，不緣機智得方圓。
夷猶小棹翻賓榻，零亂浮華出洞天。
六月炎蒸應戀此，二松風韵更蕭然。
江帆遠渡疏林外，山鳥閑吟落照邊。
盛世正逢元祐日，清歡重繼永和年。
縈心難效公垂詠，真賞尤知子美賢。
我是林泉自由者，時時來作醉中仙。
题惠山寺真赏亭流觞
作者：施大任
朝代：宋

惠山山半有飞泉，甃石环亭泛酒船。
只任源流自亭下，不缘机智得方圆。
夷犹小棹翻宾榻，零乱浮华出洞天。
六月炎蒸应恋此，二松风韵更萧然。
江帆远渡疏林外，山鸟闲吟落照边。
盛世正逢元佑日，清欢重继永和年。
萦心难效公垂咏，真赏尤知子美贤。
我是林泉自由者，时时来作醉中仙。
题惠山寺真赏亭流觞
作者：施大任
朝代：宋

惠山山半有飞泉，甃石环亭泛酒船。只任源流自亭下，不缘机智得方圆。夷犹小棹翻宾榻，零乱浮华出洞天。六月炎蒸应恋此，二松风韵更萧然。江帆远渡疏林外，山鸟闲吟落照边。盛世正逢元祐日，清欢重继永和年。萦心难效公垂咏，真赏尤知子美贤。我是林泉自由者，时时来作醉中仙。
句
作者：施子安
朝代：宋

蝉唤翠阴声断续，鸟藏红叶响啁啾。陇云飘软玉，江月洗寒金。
句·其一
作者：施子安
朝代：宋

蝉唤翠阴声断续，鸟藏红叶响啁啾。
句·其一
作者：施子安
朝代：宋

蟬喚翠陰聲斷續，鳥藏紅葉響啁啾。
句·其二
作者：施子安
朝代：宋

陇云飘软玉，江月洗寒金。
句·其二
作者：施子安
朝代：宋

隴雲飄軟玉，江月洗寒金。
严子陵钓台
作者：施宜生
朝代：宋
体裁：古风

悬崖断壑少人踪，只合先生卧此中。汉业已无一抔土，钓台今是几秋风。同学刘郎已冕旒，未应换与此羊裘。子云到老不晓事，不信人间有许由。
句
作者：施宜生
朝代：宋

只因未有良媒在，直到如今万万秋。朱门处处临官道，流水年年绕禁宫。临池翕忽云雾集，舞剑浩荡波涛翻。
句·其一
作者：施宜生
朝代：宋
体裁：句

只因未有良媒在，直到如今万万秋。
句·其一
作者：施宜生
朝代：宋

只因未有良媒在，直到如今萬萬秋。
句·其三
作者：施宜生
朝代：宋
体裁：句

临池翕忽云雾集，舞剑浩荡波涛翻。
句·其三
作者：施宜生
朝代：宋

臨池翕忽雲霧集，舞劍浩蕩波濤翻。
句·其二
作者：施宜生
朝代：宋

朱門處處臨官道，流水年年繞禁宮。
句·其二
作者：施宜生
朝代：宋
体裁：句

朱门处处临官道，流水年年绕禁宫。
含笑花
作者：施宜生
朝代：宋
体裁：七言绝句

百步清香透玉肌，满堂和气自心知。褰帷跛客相迎处，射雉春风得意时。
含笑花
作者：施宜生
朝代：宋

百步清香透玉肌，滿堂和氣自心知。
褰帷跛客相迎處，射雉春風得意時。
嚴子陵釣臺
作者：施宜生
朝代：宋

懸崖斷壑少人蹤，只合先生卧此中。
漢業已無一抔土，釣臺今是幾秋風。
同學劉郎已冕旒，未應換與此羊裘。
子雲到老不曉事，不信人間有許由。
山谷草书
作者：施宜生
朝代：宋
体裁：七言绝句

行所当行止当止，错乱中间有条理。意溢毫摇手不知，心自书空不书纸。
山谷草書
作者：施宜生
朝代：宋

行所當行止當止，錯亂中間有條理。
意溢毫摇手不知，心自書空不書紙。
平阳书事
作者：施宜生
朝代：宋

春寒窣窣透春衣，沿路看花缓辔归。
穿过水云深密处，马前蝴蜨作团飞。
平阳书事
作者：施宜生
朝代：宋
体裁：七言绝句

春寒窣窣透春衣，沿路看花缓辔归。穿过水云深密处，马前蝴蝶作团飞。
平陽書事
作者：施宜生
朝代：宋

春寒窣窣透春衣，沿路看花緩轡歸。
穿過水雲深密處，馬前蝴蜨作團飛。
感春
作者：施宜生
朝代：宋

感事伤怀谁得知，故园閒日自晖晖。
江南地暖先花发，塞北天寒迟雁归。
梦裏江河依旧是，眼前阡陌似疑非。
无愁只有双蝴蝶，解趁残红作阵飞。
感春
作者：施宜生
朝代：宋
体裁：七言律诗

感事伤怀谁得知，故园閒日自晖晖。江南地暖先花发，塞北天寒迟雁归。梦里江河依旧是，眼前阡陌似疑非。无愁只有双蝴蝶，解趁残红作阵飞。
感春
作者：施宜生
朝代：宋

感事傷懷誰得知，故園閒日自暉暉。
江南地暖先花發，塞北天寒遲雁歸。
夢裏江河依舊是，眼前阡陌似疑非。
無愁只有雙蝴蝶，解趁殘紅作陣飛。
感錢王戰臺
作者：施宜生
朝代：宋

層層樓閣捧昭回，元是錢王舊戰臺。
山色不隨興廢去，水聲長逐古今來。
年光似月生還沒，世事如花落又開。
多少英雄無處問，夕陽行客自徘徊。
感钱王战台
作者：施宜生
朝代：宋
体裁：七言律诗

层层楼阁捧昭回，元是钱王旧战台。山色不随兴废去，水声长逐古今来。年光似月生还没，世事如花落又开。多少英雄无处问，夕阳行客自徘徊。
无题
作者：施宜生
朝代：宋

唱得新翻稳贴腔，阿谁能得肯双双。
天宁寺裏尊前月，分擘清寒入小窗。
无题
作者：施宜生
朝代：宋
体裁：七言绝句

唱得新翻稳贴腔，阿谁能得肯双双。天宁寺里尊前月，分擘清寒入小窗。
柳
作者：施宜生
朝代：宋
体裁：七言绝句

魏王堤暗雨垂垂，还似春残欲别时。传语西风且停待，黛残黄浅不禁吹。
柳
作者：施宜生
朝代：宋

魏王堤暗雨垂垂，還似春殘欲別時。
傳語西風且停待，黛殘黄淺不禁吹。
無題
作者：施宜生
朝代：宋

唱得新翻穩貼腔，阿誰能得肯雙雙。
天寧寺裏尊前月，分擘清寒入小窗。
盆池
作者：施宜生
朝代：宋
体裁：七言绝句

盆池潋滟荫芭蕉，点水圆荷未出条。分得江湖好风景，断云飞去晚萧萧。
盆池
作者：施宜生
朝代：宋

盆池瀲灧蔭芭蕉，點水圓荷未出條。
分得江湖好風景，斷雲飛去晚蕭蕭。
社日
作者：施宜生
朝代：宋

浊涧回湍激，青烟弄晚晖。缘随春酒熟，分与故山违。社鼓喧林莽，孤城隐翠微。山花羞未发，燕子喜先归。割少诙谐语，分均宰制功。灵祇依古树，醉叟泥村童。万里开耕稼，三时顺雨风。行春从此乐，著意酒杯中。
社日·其一
作者：施宜生
朝代：宋
体裁：五言律诗

浊涧回湍激，青烟弄晚晖。缘随春酒熟，分与故山违。社鼓喧林莽，孤城隐翠微。山花羞未发，燕子喜先归。
社日·其一
作者：施宜生
朝代：宋

浊涧迴湍激，青烟弄晚晖。
缘随春酒熟，分与故山违。
社鼓喧林莽，孤城隠翠微。
山花羞未发，燕子喜先归。
社日·其一
作者：施宜生
朝代：宋

濁澗迴湍激，青烟弄晚暉。
緣隨春酒熟，分與故山違。
社鼓喧林莽，孤城隠翠微。
山花羞未發，燕子喜先歸。
社日·其二
作者：施宜生
朝代：宋

割少詼諧語，分均宰制功。
靈祇依古樹，醉叟泥村童。
萬里開耕稼，三時順雨風。
行春從此樂，著意酒杯中。
社日·其二
作者：施宜生
朝代：宋

割少诙谐语，分均宰制功。
灵祇依古树，醉叟泥村童。
万里开耕稼，三时顺雨风。
行春从此乐，着意酒杯中。
社日·其二
作者：施宜生
朝代：宋
体裁：五言律诗

割少诙谐语，分均宰制功。灵祇依古树，醉叟泥村童。万里开耕稼，三时顺雨风。行春从此乐，著意酒杯中。
至黄州吊东坡
作者：施宜生
朝代：宋
体裁：七言绝句

文星落处天应泣，此老已知吾道穷。事业谩誇生仲达，功名犹忌死姚崇。
至黄州弔东坡
作者：施宜生
朝代：宋

文星落处天应泣，此老已知吾道穷。
事业谩夸生仲达，功名犹忌死姚崇。
至黄州弔東坡
作者：施宜生
朝代：宋

文星落處天應泣，此老已知吾道窮。
事業謾誇生仲達，功名猶忌死姚崇。
詩一首
作者：施宜生
朝代：宋

久坐鄉關夢已迷，歸來投宿舊沙溪。
一天風雨龍移穴，半夜林巒鳥擇棲。
賣菜無人求好語，種瓜何地不成畦。
男兒未老中原在，寄語鵾鷄莫浪啼。
诗一首
作者：施宜生
朝代：宋

久坐乡关梦已迷，归来投宿旧沙溪。
一天风雨龙移穴，半夜林峦鸟择栖。
卖菜无人求好语，种瓜何地不成畦。
男儿未老中原在，寄语鵾鷄莫浪啼。
诗一首
作者：施宜生
朝代：宋
体裁：七言律诗

久坐乡关梦已迷，归来投宿旧沙溪。一天风雨龙移穴，半夜林峦鸟择栖。卖菜无人求好语，种瓜何地不成畦。男儿未老中原在，寄语鹍鸡莫浪啼。
贈明道人
作者：施宜生
朝代：宋

休論道骨與仙風，自許平生義與忠。
千古已嘗窺治亂，一身何足計窮通。
仰天但覺心如鐵，覽鏡猶欣髮未蓬。
塵世紛紛千百輩，只君雙眼識英雄。
赠明道人
作者：施宜生
朝代：宋
体裁：七言律诗

休论道骨与仙风，自许平生义与忠。千古已尝窥治乱，一身何足计穷通。仰天但觉心如铁，览镜犹欣发未蓬。尘世纷纷千百辈，只君双眼识英雄。
赠明道人
作者：施宜生
朝代：宋

休论道骨与仙风，自许平生义与忠。
千古已尝窥治乱，一身何足计穷通。
仰天但觉心如铁，览镜犹欣髮未蓬。
尘世纷纷千百辈，只君双眼识英雄。
題壁
作者：施宜生
朝代：宋

君子雖窮道不窮，人生自古有飄蓬。
文章筆下千堆錦，志氣胸中萬丈虹。
大抵養龍須是海，算來棲鳳莫非桐。
山東宰相關西將，俯仰懷賢倚暮風。
題將臺
作者：施宜生
朝代：宋

梅花摘索未全開，老倦無心上將臺。
人在江南望江北，征鴻時送客愁來。
題平沙落雁屏景
作者：施宜生
朝代：宋

江南江北八九月，葭蘆伐盡洲渚闊。
欲下未下風悠揚，影落寒潭三兩行。
天涯是處有菰米，如何偏愛來瀟湘。
题壁
作者：施宜生
朝代：宋
体裁：七言律诗

君子虽穷道不穷，人生自古有飘蓬。文章笔下千堆锦，志气胸中万丈虹。大抵养龙须是海，算来栖凤莫非桐。山东宰相关西将，俯仰怀贤倚暮风。
题将台
作者：施宜生
朝代：宋
体裁：七言绝句

梅花摘索未全开，老倦无心上将台。人在江南望江北，征鸿时送客愁来。
题平沙落雁屏景
作者：施宜生
朝代：宋
体裁：古风

江南江北八九月，葭芦伐尽洲渚阔。欲下未下风悠扬，影落寒潭三两行。天涯是处有菰米，如何偏爱来潇湘。
兰陵王
作者：施岳
朝代：宋
体裁：词

柳花白。飞入青烟巷陌。凭高处，愁锁断桥，十里东风正无力。西湖路咫尺。犹阻仙源信息。伤心事，还似去年，中酒恹恹度寒食。闲窗掩春寂。但粉指留红，茸唾凝碧。歌尘不散蒙香泽。念鸾孤金镜，雁空瑶瑟。芳时良夜尽怨忆。梦魂省难觅。鳞鸿，渺踪迹。纵罗帕亲题，锦字谁织。缄情欲寄重城隔。又流水斜照，倦箫残笛。楼台相望，对暮色，恨无极。
兰陵王·柳花白
作者：施岳
朝代：宋
体裁：词

柳花白。飞入青烟巷陌。凭高处，愁锁断桥，十里东风正无力。西湖路咫尺。犹阻仙源信息。伤心事，还似去年，中酒恹恹度寒食。闲窗掩春寂。但粉指留红，茸唾凝碧。歌尘不散蒙香泽。念鸾孤金镜，雁空瑶瑟。芳时凉夜尽怨忆。梦魂省难觅。鳞鸿，渺踪迹。纵罗帕亲题，锦字谁织。缄情欲寄重城隔。又流水斜照，倦箫残笛。楼台相望，对暮色，恨无极。
曲游春·清明湖上
作者：施岳
朝代：宋

画舸西泠路，占柳阴花影，芳意如织。小楫冲波，度曲尘扇底，粉香帘隙。岸转斜阳隔。又过尽、别船箫笛。傍断桥、翠绕红围，相对半篙晴色。顷刻。千山暮碧。向沽酒楼前，犹系金勒。乘月归来，正梨花夜缟，海棠烟幂。院宇明寒食。醉乍醒、一庭春寂。任满身、露湿东风，欲眠未得。
曲游春·清明湖上
作者：施岳
朝代：宋
体裁：词

画舸西泠路，占柳阴花影，芳意如织。小楫冲波，度曲尘扇底，粉香帘隙。岸转斜阳隔。又过尽、别船箫笛。傍断桥、翠绕红围，相对半篙晴色。顷刻。千山暮碧。向沽酒楼前，犹系金勒。乘月归来，正梨花夜缟，海棠烟羃。院宇明寒食。醉乍醒、一庭春寂。任满身、露湿东风，欲眠未得。
曲游春·画舸西泠落
作者：施岳
朝代：宋

画舸西泠落，占柳阴花影，芳意如织。
小楫冲波，度曲尘扇底，粉香帘隙。
岸转斜阳隔。
又过尽、别船箫笛。
傍断桥、翠绕红围，相对半篙晴色。
顷刻。
千山暮碧。
向沽酒楼前，犹系金勒。
乘月归来，正梨花夜缟，海棠烟幕。
院宇明寒食。
醉乍醒、一庭春寂。
任满身、露湿东风，欲眠未得。
曲游春·画舸西泠落
作者：施岳
朝代：宋
体裁：词

画舸西泠落，占柳阴花影，芳意如织。小楫冲波，度麴尘扇底，粉香帘隙。岸转斜阳隔。又过尽、别船箫笛。傍断桥、翠绕红围，相对半篙晴色。顷刻。千山暮碧。向沽酒楼前，犹系金勒。乘月归来，正梨花夜缟，海棠烟幕。院宇明寒食。醉乍醒、一庭春寂。任满身、露湿东风，欲眠未得。
曲游春（清明湖上）
作者：施岳
朝代：宋

画舸西泠路，占柳阴花影，芳意如织。小楫冲波，度麹尘扇底，粉香帘隙。岸转斜阳隔。又过尽、别船箫笛。傍断桥、翠绕红围，相对半篙晴色。
顷刻。千山暮碧。向沽酒楼前，犹击金勒。乘月归来，正梨花夜缟，海棠烟幂。院宇明寒食。醉乍醒、一庭春寂。任满身、露湿东风，欲眠未得。
步月
作者：施岳
朝代：宋
体裁：词

玉宇薰风，宝阶明月，翠丛万点晴雪。
炼霜不就，散广寒霏屑。
采珠蓓、绿萼露滋，嗔银艳、小莲冰洁。
花痕在，纤指嫩痕，素英重结。
枝头香未绝。
还是过中秋，丹桂时节。
醉乡冷境，怕翻成消歇。
玩芳味、春焙旋熏。
贮秾韵、水沉频爇。
堪怜处，输与夜凉睡蝶。
步月·玉宇熏风
作者：施岳
朝代：宋

玉宇熏风，宝阶明月，翠丛万点晴雪。
炼霜不就，散广寒霏屑。
采珠蓓、绿萼露滋，嗔银艳、小莲冰洁。
花痕在，纤指嫩痕，素英重结。
枝头香未绝。
还是过中秋，丹桂时节。
醉乡冷境，怕翻成消歇。
玩芳味、春焙旋熏。
贮秾韵、水沉频爇。
堪怜处，输与夜凉睡蝶。
步月·茉莉
作者：施岳
朝代：宋

玉宇薰风，宝阶明月，翠丛万点晴雪。炼霜不就，散广寒霏屑。采珠蓓、绿萼露滋，嗔银艳、小莲冰洁。花痕在，纤指嫩痕，素英重结。枝头香未绝。还是过中秋，丹桂时节。醉乡冷境，怕翻成悄歇。玩芳味、春焙旋熏。贮秾韵、水沉频爇。堪怜处，输与夜凉睡蝶。
步月·茉莉
作者：施岳
朝代：宋
体裁：词

玉宇薰风，宝阶明月，翠丛万点晴雪。炼霜不就，散广寒霏屑。采珠蓓、绿萼露滋，嗔银艳、小莲冰洁。花魂在，纤指嫩痕，素英重结。枝头香未绝。还是过中秋，丹桂时节。醉乡冷境，怕翻成消歇。玩芳味、春焙旋熏。贮秾韵、水沉频爇。堪怜处，输与夜凉睡蝶。
步月（茉莉）
作者：施岳
朝代：宋

玉宇薰风，宝阶明月，翠丛万点晴雪。炼霜不就，散广寒霏屑。采珠蓓、绿萼露滋，嗔银艳、小莲冰洁。花痕在，纤指嫩痕，素英重结。
枝头香未绝。还是过中秋，丹桂时节。醉乡冷境，怕翻成悄歇。玩芳味、春焙旋熏，贮农韵、水沈频爇。堪怜处，输与夜凉睡蝶。
水龙吟
作者：施岳
朝代：宋
体裁：词

翠鳌涌出沧溟，影横栈壁迷烟墅。楼台对起，栏干重凭，山川自古。梁苑平芜，汴堤疏柳，几番晴雨。看天低四远，江空万里，登临处、分吴楚。两岸花飞絮舞。度春风、满城箫鼓。英雄暗老，昏潮晓汐，归帆过橹。淮水东流，塞云北渡，夕阳西去。正凄凉望极，中原路杳，月来南浦。
水龙吟·翠鳌涌出沧溟
作者：施岳
朝代：宋

翠鳌涌出沧溟，影横栈壁迷烟墅。楼台对起，阑干重凭，山川自古。梁苑平芜，汴堤疏柳，几番晴雨。看天低四远，江空万里，登临处、分吴楚。
两岸花飞絮舞。度春风、满城箫鼓。英雄暗老，昏潮晓汐，归帆过橹。淮水东流，塞云北渡，夕阳西去。正凄凉望极，中原路杳，月来南浦。
水龙吟·翠鳌涌出沧溟
作者：施岳
朝代：宋
体裁：词

翠鳌涌出沧溟，影横栈壁迷烟墅。楼台对起，阑干重凭，山川自古。梁苑平芜，汴堤疏柳，几番晴雨。看天低四远，江空万里，登临处、分吴楚。两岸花飞絮舞。度春风、满城箫鼓。英雄暗老，昏潮晓汐，归帆过舻。淮水东流，塞云北渡，夕阳西去。正凄凉望极，中原路杳，月来南浦。
清平乐
作者：施岳
朝代：宋
体裁：词

水遥花暝。隔岸炊烟冷。十里垂杨摇嫩影。宿酒和愁都醒。
清平乐·水遥花瞑
作者：施岳
朝代：宋
体裁：词

水遥花瞑。隔岸炊烟冷。十里垂杨摇嫩影。宿酒和愁都醒。
解语花·云容冱雪
作者：施岳
朝代：宋
体裁：词

云容冱雪，暮色添寒，楼台共临眺。翠丛深窅。无人处、数蕊弄春犹小。幽姿谩好。遥相望、含情一笑。花解语，因甚无言，心事应难表。莫待墙阴暗老。称琴边月夜，笛里霜晓。护香须早。东风度、咫尺画阑琼沼。归来梦绕。歌云坠、依然惊觉。想恁时，小几银屏冷未了。
步月
作者：施嶽
朝代：宋

玉宇薰風，寶階明月，翠叢萬點晴雪。煉霜不就，散廣寒霏屑。採珠蓓、綠萼露滋，嗔銀豔、小蓮冰潔。花痕在，纖指嫩痕，素英重結。枝頭香未絕。還是過中秋，丹桂時節。醉鄉冷境，怕翻成消歇。玩芳味、春焙旋燻。貯穠韻、水沉頻爇。堪憐處，輸與夜涼睡蝶。
高盖名山院二首
作者：施常
朝代：宋

白云来去自闲闲，锁勒千山与万山。仙客已归霄汉去，虚堂流水漫潺潺。步尽千山与万山，白云步处叩禅关。晓猿夜鹤应相笑，笑问劳生几度闲。
高盖名山院二首·其一
作者：施常
朝代：宋
体裁：七言绝句

白云来去自闲闲，锁勒千山与万山。仙客已归霄汉去，虚堂流水漫潺潺。
高盖名山院二首·其二
作者：施常
朝代：宋
体裁：七言绝句

步尽千山与万山，白云步处叩禅关。晓猿夜鹤应相笑，笑问劳生几度闲。
高蓋名山院二首·其一
作者：施常
朝代：宋

白雲來去自閑閑，鎖勒千山與萬山。
仙客已歸霄漢去，虛堂流水漫潺潺。
高蓋名山院二首·其二
作者：施常
朝代：宋

步盡千山與萬山，白雲步處叩禪關。
曉猿夜鶴應相笑，笑問勞生幾度閑。
抵袁阳
作者：施德
朝代：宋

声声啼鸣叫钩辀，山自巑岏水自流。西望长沙三百里，行人道是古袁州。曲涧萦纡树密蒙，放船正值楝花风。王程不及村南好，水碓无人昼自舂。
抵袁阳·其一
作者：施德
朝代：宋
体裁：七言绝句

声声啼鸣叫钩辀，山自巑岏水自流。西望长沙三百里，行人道是古袁州。
抵袁阳·其二
作者：施德
朝代：宋

曲涧萦纡树密蒙，放船正值楝花风。王程不及村南好，水碓无人昼自舂。
抵袁阳·其二
作者：施德
朝代：宋

曲磵萦纡树密蒙，放船正值楝花风。
王程不及村南好，水碓无人昼自舂。
抵袁陽·其一
作者：施德
朝代：宋

聲聲啼鳴叫鉤輈，山自巑岏水自流。
西望長沙三百里，行人道是古袁州。
抵袁陽·其二
作者：施德
朝代：宋

曲磵縈紆樹密蒙，放船正值楝花風。
王程不及村南好，水碓無人晝自舂。
句
作者：施德操
朝代：宋

春風兩岸客來往，紅日一川鶯去留。
句
作者：施德操
朝代：宋

春风两岸客来往，红日一川莺去留。
論子美淵明詩
作者：施德操
朝代：宋

子美學古胸，萬卷鬰含蓄。
遇事時一麾，百怪森動目。
淵明淡無事，空洞撫便腹。
物色入眼來，指點詩句足。
彼直發其藏，義但隨所矚。
二老詩中雄，同人不同曲。
论子美渊明诗
作者：施德操
朝代：宋

子美学古胸，万卷郁含蓄。遇事时一麾，百怪森动目。渊明淡无事，空洞抚便腹。物色入眼来，指点诗句足。彼直发其藏，义但随所瞩。二老诗中雄，同人不同曲。
论子美渊明诗
作者：施德操
朝代：宋

子美学古胸，万卷鬰含蓄。
遇事时一麾，百怪森动目。
渊明淡无事，空洞抚便腹。
物色入眼来，指点诗句足。
彼直发其藏，义但随所瞩。
二老诗中雄，同人不同曲。
題東庵廣福禪院
作者：施德操
朝代：宋

何處登臨眼最明，雪峰佳處一川平。
潮隨海月生時上，峰在雲天靜處橫。
幢蓋神扶喬木影，風雷井閉古泉聲。
靈蹤鑿盡翻惆悵，何日遊山報道成。
题东庵广福禅院
作者：施德操
朝代：宋
体裁：七言律诗

何处登临眼最明，雪峰佳处一川平。潮随海月生时上，峰在云天静处横。幢盖神扶乔木影，风雷井闭古泉声。灵踪凿尽翻惆怅，何日游山报道成。
金陵作
作者：施文焴
朝代：宋

紫蓋東南久寂寥，石城烟霧壓岧嶢。
登臺倦客懷千古，宿內閑人夢六朝。
御苑雲浮曾拾翠，舊樓月落尚吹簫。
諸公不說新亭事，目斷空江半日潮。
金陵作
作者：施文煜
朝代：宋
体裁：七言律诗

紫盖东南久寂寥，石城烟雾压岧峣。登台倦客怀千古，宿内闲人梦六朝。御苑云浮曾拾翠，旧楼月落尚吹箫。诸公不说新亭事，目断空江半日潮。
題會稽谿口躬師上人房
作者：施昌言
朝代：宋

谿口佳山水，高人住此中。
生臺下沙鳥，疎磬逐江風。
倚檻千巖寂，焚香萬法空。
如何憑小筆，一爲寫衰翁。
题会稽溪口躬师上人房
作者：施昌言
朝代：宋

溪口佳山水，高人住此中。
生台下沙鸟，疎磬逐江风。
倚槛千岩寂，焚香万法空。
如何凭小笔，一为写衰翁。
题会稽溪口躬师上人房
作者：施昌言
朝代：宋

溪口佳山水，高人住此中。生台下沙鸟，疏磬逐江风。倚槛千岩寂，焚香万法空。如何凭小笔，一为写衰翁。
梅林分韵賦詩得下字
作者：施晉卿
朝代：宋

郊原宿雨餘，雪重雲垂野。
春信初動摇，欲往豈無駕。
使君早著鞭，問路逢耕者。
深尋烟雨村，共作詩酒社。
庭荒六老樹，氣象自儼雅。
一笑呼酒來，大盆注老瓦。
最後看枯株，何意當大厦。
夭矯待風雲，有年天寶假。
須知羹鼎調，嘉寶係用舍。
我欲壽使君，罇罍更傾瀉。
明朝得楚騷，健甚無屈賈。
君今有錫環，詔落九天下。
蜀江雪浪來，棹趁船人把。
留滯以諸生，斯文要陶冶。
惟應郢中歌，倡絕和自寡。
更聞督熊兒，夜賦燭餘灺。
它年看無雙，聲譽出江夏。
却笑昌黎公，阿買字能寫。
梅林分韵赋诗得下字
作者：施晋卿
朝代：宋

郊原宿雨余，雪重云垂野。
春信初动摇，欲往岂无驾。
使君早着鞭，问路逢耕者。
深寻烟雨村，共作诗酒社。
庭荒六老树，气象自俨雅。
一笑呼酒来，大盆注老瓦。
最后看枯株，何意当大厦。
夭矫待风云，有年天宝假。
须知羹鼎调，嘉宝系用舍。
我欲寿使君，罇罍更倾泻。
明朝得楚骚，健甚无屈贾。
君今有锡环，诏落九天下。
蜀江雪浪来，棹趁船人把。
留滞以诸生，斯文要陶冶。
惟应郢中歌，倡绝和自寡。
更闻督熊儿，夜赋烛余灺。
它年看无双，声誉出江夏。
却笑昌黎公，阿买字能写。
梅林分韵赋诗得下字
作者：施晋卿
朝代：宋

郊原宿雨馀，雪重云垂野。春信初动摇，欲往岂无驾。使君早著鞭，问路逢耕者。深寻烟雨村，共作诗酒社。庭荒六老树，气象自俨雅。一笑呼酒来，大盆注老瓦。最后看枯株，何意当大厦。夭矫待风云，有年天宝假。须知羹鼎调，嘉宝系用舍。我欲寿使君，樽罍更倾泻。明朝得楚骚，健甚无屈贾。君今有锡环，诏落九天下。蜀江雪浪来，棹趁船人把。留滞以诸生，斯文要陶冶。惟应郢中歌，倡绝和自寡。更闻督熊儿，夜赋烛馀灺。它年看无双，声誉出江夏。却笑昌黎公，阿买字能写。
一春屡有阳明之约雨辄尼之将旋幕侍外舅来游解后二羽衣一能参上道一能知大丹竟日留话喜赋二解时清明日也
作者：施枢
朝代：宋

几有行山约，山灵圣得知。仙家宁易到，尘世亦何为。草润非烟石，花流止水池。不晴还不雨，正是卖饧时。裂石未尝关，毋将俗眼观。虚中元有受，造蕴亦何难。羽客能谈道，云房识候丹。只应仙有分，风响步虚坛。
一春屡有阳明之约雨辄尼之将旋幕侍外舅来游解后二羽衣一能参上道一能知大丹竟日留话喜赋二解时清明日也·其一
作者：施枢
朝代：宋
体裁：五言律诗

几有行山约，山灵圣得知。仙家宁易到，尘世亦何为。草润非烟石，花流止水池。不晴还不雨，正是卖饧时。
一春屡有阳明之约雨辄尼之将旋幕侍外舅来游解后二羽衣一能参上道一能知大丹竟日留话喜赋二解时清明日也·其二
作者：施枢
朝代：宋

裂石未尝关，毋将俗眼观。虚中元有受，造蕴亦何难。羽客能谈道，云房识候丹。只应仙有分，风响步虚坛。
一春屡有阳明之约雨辄尼之将旋幕侍外舅来游解后二羽衣一能参上道一能知大丹竟日留话喜赋二解时清明日也·其二
作者：施枢
朝代：宋

裂石未尝关，毋将俗眼观。
虚中元有受，造藴亦何难。
羽客能谈道，云房识候丹。
只应仙有分，风响步虚坛。
三过垂虹
作者：施枢
朝代：宋

秋来三度过垂虹，灏气横江水接空。
帆影轻浮千幅月，渔竿冷浸一丝风。
枫初落叶前村近，荷有余香别浦通。
笑拍阑干天地阔，鲙鲈樽酒许谁同。
三过垂虹
作者：施枢
朝代：宋

秋来三度过垂虹，灏气横江水接空。帆影轻浮千幅月，渔竿冷浸一丝风。枫初落叶前村近，荷有馀香别浦通。笑拍阑干天地阔，鲙鲈樽酒许谁同。
三过垂虹
作者：施枢
朝代：宋

秋来三度过垂虹，灏气横江水接空。
帆影轻浮千幅月，渔竿冷浸一线风。
枫初落叶前村近，荷有余香别浦通。
笑拍阑干地阔，鱠鲈樽酒许谁同。
上司谏曹先生
作者：施枢
朝代：宋

声名满世重于山，果见延登左掖班。
天子虚心求国是，先生着手济时艰。
要看出处诸公上，只在精神一转间。
前此极言虽引去，安危理乱正相关。
上司谏曹先生
作者：施枢
朝代：宋

声名满世重于山，果见延登左掖班。天子虚心求国是，先生著手济时艰。要看出处诸公上，只在精神一转间。前此极言虽引去，安危理乱正相关。
上司谏曹先生
作者：施枢
朝代：宋

声名满世重於山，果见延登左掖班。
天子虚心求国是，先生着手济时艰。
要看出处诸公上，只在精神一转间。
前此极言虽引去，安危理乱正相关。
东天目
作者：施枢
朝代：宋

不辞巇险访龙潭，潭底无穷碧似蓝。乱石鸣滩溪过九，飞泉泻瀑堑分三。虽然道士能相引，不比樵人得尽谙。怊怅飞桥无路到，乘风应许御云骖。不谓山行得此晴，有名胜处必须经。玉田草满春无极，石室人稀夜不扃。自料俗情应厌倦，谁知幽意在空冥。碧桃却似传消息，一曲琼歌月满庭。
东天目
作者：施枢
朝代：宋

不辞巘险访龙潭，潭底无穷碧似蓝。
乱石鸣滩溪过九，飞泉泻瀑堑分三。
虽然道士能相引，不比樵人得尽谙。
怊怅飞桥无路到，乘风应许御云骖。
东天目·其一
作者：施枢
朝代：宋
体裁：七言律诗

不辞巇险访龙潭，潭底无穷碧似蓝。乱石鸣滩溪过九，飞泉泻瀑堑分三。虽然道士能相引，不比樵人得尽谙。怊怅飞桥无路到，乘风应许御云骖。
东天目·其二
作者：施枢
朝代：宋
体裁：七言律诗

不谓山行得此晴，有名胜处必须经。玉田草满春无极，石室人稀夜不扃。自料俗情应厌倦，谁知幽意在空冥。碧桃却似传消息，一曲琼歌月满庭。
中秋日虎丘呈庚使东畎先生
作者：施枢
朝代：宋

蹇步接輶轩，於山亦有缘。
剑锋遗断石，阁影倒平田。
紫日穿林暝，黄云共野连。
清辉无着处，月伴使星圆。
中秋日虎丘呈庾使东畎先生
作者：施枢
朝代：宋

蹇步接輶轩，于山亦有缘。
剑锋遗断石，阁影倒平田。
紫日穿林暝，黄云共野连。
清辉无着处，月伴使星圆。
中秋日虎丘呈庾使东畎先生
作者：施枢
朝代：宋

蹇步接輶轩，于山亦有缘。剑锋遗断石，阁影倒平田。紫日穿林暝，黄云共野连。清辉无著处，月伴使星圆。
书事
作者：施枢
朝代：宋
体裁：七言绝句

闲时但觉求人易，险处方知为己深。世事尽随流水去，白云自识古人心。
云根石
作者：施枢
朝代：宋
体裁：七言绝句

溶溶聚散霎时间，岂有根株在世凡。料是从龙归洞穴，故应化作此巉岩。
五到洞霄兼似冲妙
作者：施枢
朝代：宋

多谢名山不厌人，五来此地着闲身。
泉声带雨驱烦暑，空翠萦风绝点尘。
金鼎火能知应候，玉壶花自占长春。
何时许证三生约，乞借烟霞与卜邻。
五到洞霄兼似冲妙
作者：施枢
朝代：宋

多谢名山不厌人，五来此地著闲身。泉声带雨驱烦暑，空翠萦风绝点尘。金鼎火能知应候，玉壶花自占长春。何时许證三生约，乞借烟霞与卜邻。
仲孚岁晚书怀因次其韵
作者：施枢
朝代：宋

终有征书访绮园，心期独向老天言。
物情已逐东风转，未必全归野烧痕。
仲孚岁晚书怀因次其韵
作者：施枢
朝代：宋

终有徵书访绮园，心期独向老天言。物情已逐东风转，未必全归野烧痕。
借张宪韵述怀呈东畎先生
作者：施枢
朝代：宋
体裁：五言律诗

早起看秋意，山前深未深。水香飘远渚，晴色上平林。风雨一双鬓，江湖万里心。何期来此地，时作短长吟。
入京
作者：施枢
朝代：宋

何期又泛玉京船，行止于人不偶然。
寒力胜如前两夜，世情熟似近三年。
只将兴味留诗裏，苦乏工夫到酒边。
万事看来忙不得，只须委顺乐吾天。
入京
作者：施枢
朝代：宋

何期又泛玉京船，行止于人不偶然。寒力胜如前两夜，世情熟似近三年。只将兴味留诗里，苦乏工夫到酒边。万事看来忙不得，只须委顺乐吾天。
入京
作者：施枢
朝代：宋

何期又泛玉京船，行止於人不偶然。
寒力胜如前两夜，世情熟似近三年。
只将兴味留诗里，苦乏工夫到酒边。
万事看来忙不得，只须委顺乐吾天。
再行湖上
作者：施枢
朝代：宋

楼台万叠照斜晖，红褪园林绿渐肥。
艳是杏桃开过了，春哕吹到野蔷薇。
再行湖上
作者：施枢
朝代：宋

楼台万叠照斜晖，红褪园林绿渐肥。艳是杏桃开过了，春风吹到野蔷薇。
再行湖上
作者：施枢
朝代：宋

楼台万迭照斜晖，红褪园林绿渐肥。
艷是杏桃开过了，春风吹到野蔷薇。
再观钱庙
作者：施枢
朝代：宋

荒碑五丈藓生花，飞鼠巢梁壁缀蜗。
华胃遥遥天下满，不知誓券落谁家。
再观钱庙
作者：施枢
朝代：宋
体裁：七言绝句

荒碑五丈藓生花，飞鼠巢梁壁缀蜗。华胄遥遥天下满，不知誓券落谁家。
再赋酬吴鞠潭
作者：施枢
朝代：宋
体裁：七言律诗

酌酒酬春醉晚红，谁知书剑两无功。渔竿冷浸半丝月，牛背闲消一笛风。仙梦不随狂蝶乱，家书只倩素鱼通。友声更拟迁乔去，底似人情较异同。
再雪
作者：施枢
朝代：宋

投晓又翻飞，春风亦被欺。须知寒彻夜，胜似腊残时。艳粉同梅落，轻花替柳吹。浑然成片玉，冻合在前池。
再雪
作者：施枢
朝代：宋

投晓又翻飞，春风亦被欺。
须知寒彻夜，胜似腊残时。
艷粉同梅落，轻花替柳吹。
浑然成片玉，冻合在前池。
出西门寄呈外舅姑
作者：施枢
朝代：宋
体裁：五言律诗

自从依监宅，不似□时亲。义重难为别，情同久更真。一箫思去凤，双璧倚灵椿。只等中除报，相迎辇路尘。
分赋杨花
作者：施枢
朝代：宋
体裁：七言绝句

纤腰睡起芳情足，谁道春风浪拘束。日暮天涯细草多，轻飞误入阑干曲。
分韵春字
作者：施枢
朝代：宋

柳外莺声错唤人，小楼吟苦不知春。落花飞过秋千去，一片闲情客里身。
分韵春字
作者：施枢
朝代：宋

柳外鶑声错唤人，小楼吟苦不知春。
落花飞过秋千去，一片闲情客裏身。
初泊世綵
作者：施枢
朝代：宋

不问萧条传舍空，来攲客枕听西风。一庭明月无人筦，秋在梧桐落叶中。
初泊世綵
作者：施枢
朝代：宋

不问萧条传舍空，来欹客枕听西风。
一庭明月无人筦，秋在梧桐落叶中。
别天目
作者：施枢
朝代：宋
体裁：五言律诗

东尖森洞穴，西目浚渊庭。三日若为霁，群龙亦有灵。立依松作盖，坐倚石为屏。犹恨归鞍急，回头望远青。
别高家店
作者：施枢
朝代：宋

独抱朱弦识者稀，湖山与我独相知。烟迷柳岸经行少，月照梅窗做梦迟。酒价寒高谁与贳，衾绵夜薄自多思。归舟又值商量雪，好似清溪访戴时。
别高家店
作者：施枢
朝代：宋

独抱朱絃识者稀，湖山与我独相知。
烟迷柳岸经行少，月照梅窗做梦迟。
酒价寒高谁与贳，衾绵夜薄自多思。
归舟又值商量雪，好似清溪访戴时。
剑池
作者：施枢
朝代：宋

雨壁烟崖翠藓长，经泓冷浸斗牛光。
独怜有水清无底，不洗花池粉腻香。
剑池
作者：施枢
朝代：宋
体裁：七言绝句

雨壁烟崖翠藓长，龙泓冷浸斗牛光。独怜有水清无底，不洗花池粉腻香。
午寝
作者：施枢
朝代：宋
体裁：七言绝句

旧诗零乱满藤床，绿映帘深一缕香。午梦惊回槐国远，浮生消得几斜阳。
即事
作者：施枢
朝代：宋

暝色分烟上远峯，雨声断处又晴风。
宝香羞冷闲情远，落尽蔷薇一架红。
即事
作者：施枢
朝代：宋

暝色分烟上远峰，雨声断处又晴风。宝香羞冷闲情远，落尽蔷薇一架红。
双路
作者：施枢
朝代：宋

王命驱驰不敢轻，文书要覈去来情。
青山步步生幽意，碧涧悠悠趁远程。
春浅禽声犹自小，泥酥马蹟正宜晴。
地名见说名双路，便舍崎岖就坦平。
双路
作者：施枢
朝代：宋

王命驱驰不敢轻，文书要覈去来情。青山步步生幽意，碧涧悠悠趁远程。春浅禽声犹自小，泥酥马迹正宜晴。地名见说名双路，便舍崎岖就坦平。
句
作者：施枢
朝代：宋

刺分玉蛹堆盘脆，嚼破冰蚕绕齿凉。
后坞示壁天瑞
作者：施枢
朝代：宋

几年不到已公斋，客里明知未定家。
生灭无边方共语，满山春雨落松花。
后坞示壁天瑞
作者：施枢
朝代：宋

几年不到巳公斋，客裏明知未定家。
生灭无边方共语，满山春雨落松花。
后坞示壁天瑞
作者：施枢
朝代：宋

几年不到巳公斋，客里明知未定家。生灭无边方共语，满山春雨落松花。
和东圃郑震见寄
作者：施枢
朝代：宋

薄宦来京洛，相逢久更亲。丹心期为国，白发易催人。月冷乌惊夜，霜明鸡唤晨。呤边频自感，还染九衢尘。
和东圃郑震见寄
作者：施枢
朝代：宋

薄宦来京洛，相逢久更亲。
丹心期为国，白髮易催人。
月冷乌惊夜，霜明鷄唤晨。
呤边频自感，还染九衢尘。
和菊潭玉泉韵
作者：施枢
朝代：宋

不是灵源透碧虚，可容六六化龙鱼。
讲经人去前湖暝，翻手为霖自有余。
和菊潭玉泉韵
作者：施枢
朝代：宋

不是灵源透碧虚，可容六六化龙鱼。讲经人去前湖暝，翻手为霖自有馀。
和菊潭韵题秋潭买山图后
作者：施枢
朝代：宋
体裁：七言律诗

身世如萍漫浪休，机心谁遣误沙鸥。从来风月惊人句，即是湖山买屋谋。访友定寻云外寺，携壶须上竹边楼。知音自有渔樵侣，莫被人称第一流。
和陆明叟
作者：施枢
朝代：宋

了无闲事上眉纤，一炷清芗静昼帘。
造化自从回暖律，芬华顿觉转穷檐。
轻风度柳春情薄，细雨催化土脉黏。
所愧微官相束缚，何因共访酒家帘。
和陆明叟
作者：施枢
朝代：宋
体裁：七言律诗

了无闲事上眉纤，一炷清芗静昼帘。造化自从回暖律，芬华顿觉转穷檐。轻风度柳春情薄，细雨催花土脉黏。所愧微官相束缚，何因共访酒家帘。
唐园
作者：施枢
朝代：宋

幽居已似水中仙，更有亭台在屋边。
似作小图难画处，一年两驻内家舡。
唐园
作者：施枢
朝代：宋
体裁：七言绝句

幽居已似水中仙，更有亭台在屋边。拟作小图难画处，一年两驻内家舡。
唐园
作者：施枢
朝代：宋

幽居已似水中仙，更有亭台在屋边。拟作小图难画处，一年两驻内家船。
唤渡旋幙
作者：施枢
朝代：宋
体裁：五言律诗

半载蓬莱地，相携只是诗。心怀丹凤去，梦与白鸥随。俯仰俱无愧，勤劳必有知。归舟平似掌，天亦念孤危。
嘉熙元日
作者：施枢
朝代：宋

先春一日纪正元，熙号初更气候暄。
万象光随黄道毂，千官班凑紫宸门。
梅迎霁色来窗底，柳挽和风到水根。
但原时平年事好，升湛有命不须论。
嘉熙元日
作者：施枢
朝代：宋
体裁：七言律诗

先春一日纪正元，熙号初更气候暄。万象光随黄道毂，千官班凑紫宸门。梅迎霁色来窗底，柳挽和风到水根。但愿时平年事好，升湛有命不须论。
四安焚惠藏殿
作者：施枢
朝代：宋

劫火不能焚，空中转法轮。风霜鸱殿古，金碧贝函尘。物本由成数，人言不坏身。却怜无问者，遗迹竟成陈。
墙外竹
作者：施枢
朝代：宋

森森新竹亚墙屏，箨解余斑粉泪零。
幸入诗家穷相眼，可能不为此君青。
墙外竹
作者：施枢
朝代：宋

森森新竹亚墙屏，箨解馀斑粉泪零。幸入诗家穷相眼，可能不为此君青。
夜凉听雨
作者：施枢
朝代：宋
体裁：七言绝句

暑雨沉沉夜正深，凉欺客枕梦频醒。虽然未是秋时候，滴在梧桐亦厌听。
夜坐有感
作者：施枢
朝代：宋
体裁：五言律诗

不为名所累，应是得安居。客梦方知幻，身谋反似疏。风高秋塞远，雨急夜窗虚。犹望收来效，频翻旧读书。
夜寒有作
作者：施枢
朝代：宋
体裁：七言律诗

可怪轻寒薄短衾，起来搔首傍灯吟。百年易老风前鬓，万事难侵水样心。雁叫云天秋渺渺，虫鸣露砌夜沉沉。朱丝自写无人识，一曲寥寥太古音。
夜泊黄湾
作者：施枢
朝代：宋
体裁：七言绝句

移近黄湾泊短篷，野云垂地一溪风。渚香吹散荷花雨，几点流萤出苇丛。
夜窗听雨
作者：施枢
朝代：宋
体裁：五言律诗

一炷夜香清，挑灯听雨声。虽然添客梦，却可助诗情。泽沁兰心重，泥酥笋角萌。山行频有约，日日候晴明。
夜闻城中箫鼓
作者：施枢
朝代：宋

箫鼓喧天竞看灯，都民应喜见升平。芳心自不同年少，细嚼梅花坐月明。
夜闻城中箫鼓
作者：施枢
朝代：宋

箫鼓喧天竞看灯，都民应喜见昇平。
芳心自不同年少，细嚼梅花坐月明。
大涤洞
作者：施枢
朝代：宋
体裁：七言绝句

玄盖天中万象垂，洞门无钥许人窥。仙踪直与华阳接，能继玄同有阿谁。
大能仁寺
作者：施枢
朝代：宋

规模应甲刹，殿阁拥金仙。岁歉炊烟绝，城低野色连。客僧皆散去，主者独安眠。成毁难逃数，山门八百年。
大能仁寺
作者：施枢
朝代：宋

规模应甲剎，殿阁拥金僊。
岁歉炊烟绝，城低野色连。
客僧皆散去，主者独安眠。
成毁难逃数，山门八百年。
天基瑞应宫
作者：施枢
朝代：宋

金碧耀玉庐，天开绕电区。
乌流周室瑞，蛇断汉家符。
只蟛腾曦驭，瑶坛布头枢。
原将皇极福，敷锡遍康衢。
天基瑞应宫
作者：施枢
朝代：宋
体裁：五言律诗

金碧耀琼庐，天开绕电区。乌流周室瑞，蛇断汉家符。石井腾曦驭，瑶坛布斗枢。愿将皇极福，敷锡遍康衢。
天柱峰
作者：施枢
朝代：宋
体裁：七言绝句

擎天一柱锁崖嵬，六洞烟云亦异哉。更有泉飞漱寒玉，不妨频为此山来。
奉和龟翁送别
作者：施枢
朝代：宋

为说吟边事，曾陪宴笑频。自惭无韵者，敢对有名人。雨洗秦山晓，波明镜水春。匆匆还别去，芳草正如茵。
实际窗前睡香
作者：施枢
朝代：宋
体裁：七言绝句

瑞锦窠应对锦郎，谁将灵种到幽坊。山深月冷梅花老，压尽群英是此香。
客中雨思
作者：施枢
朝代：宋

细雨粘云结晚愁，黄金垂地菊钱流。风来不觉窗声战，分却羁怀一半秋。
客中雨思
作者：施枢
朝代：宋

细雨粘云结晚愁，黄金垂地菊钱流。
风来不觉窗声战，分却覊怀一半秋。
宿接待寺
作者：施枢
朝代：宋

梵境忽巍峨，门前对市河。
有心弘誓原，於此接经过。
郭近人声杂，檐高雨气多。
规摹逾百载，犹说喻弥陀。
宿接待寺
作者：施枢
朝代：宋

梵境忽巍峨，门前对市河。有心弘誓愿，于此接经过。郭近人声杂，檐高雨气多。规摹踰百载，犹说喻弥陀。
宿接待寺
作者：施枢
朝代：宋

梵境忽巍峩，门前对市河。
有心弘誓愿，于此接经过。
郭近人声杂，檐高雨气多。
规摹踰百载，犹说喻弥陀。
宿龙泉寺
作者：施枢
朝代：宋

既济功成列左玄，余波犹作世间泉。
苔荒碧甃龙宫寂，庭老梅花月在天。
宿龙泉寺
作者：施枢
朝代：宋

既济功成列左玄，馀波犹作世间泉。苔荒碧甃龙宫寂，庭老梅花月在天。
寄宝藏壁天瑞
作者：施枢
朝代：宋
体裁：五言律诗

路转小桥东，群龙拥梵宫。荇花明晚水，莲叶向秋风。匠斧应休役，禅窗定费功。笑他尘俗者，客路每匆匆。
寄陈藏一
作者：施枢
朝代：宋

万人如海亦纷纭，还着江湖有限身。
题叶恨深波影远，嚼花吟苦月痕新。
羡君朝市情俱薄，笑我山林趣未真。
名胜搜罗能尽否，细论何日许相亲。
寄陈藏一
作者：施枢
朝代：宋

万人如海亦纷纭，还著江湖有限身。题叶恨深波影远，嚼花吟苦月痕新。羡君朝市情俱薄，笑我山林趣未真。名胜搜罗能尽否，细论何日许相亲。
对菊
作者：施枢
朝代：宋
体裁：七言绝句

欲荒三径负归期，魂梦何曾到短篱。九辩不歌陶令老，清香还许入谁诗。
对菊
作者：施枢
朝代：宋

欲荒三迳负归期，魂梦何曾到短篱。
九辩不歌陶令老，清香还许入谁诗。
对雪
作者：施枢
朝代：宋
体裁：七言律诗

怪得连阴不放晴，直教飞雪试轻盈。风回冉冉霓裳舞，云暗纷纷鹤羽明。大似梅花饶一出，薄于柳絮更多情。披衣端为诗催起，吟得诗成分外清。
对雪
作者：施枢
朝代：宋

怪得连阴不放晴，直教飞雪试轻盈。
风回冉冉霓裳舞，云暗纷纷鹤羽明。
大似梅花饶一出，薄於柳絮更多情。
披衣端为诗催起，吟得诗成分外清。
对雪
作者：施枢
朝代：宋

谁使霓裳逞细腰，随风尽日袂飘飖。飞花却讶春将遍，舞片还惊冻易销。看熟似同鸥过渚，兴仙刚道鹤冲霄。吟成谁与相酬酢，赖有疏梅伴寂寥。
对雪
作者：施枢
朝代：宋

谁使霓裳逞细腰，随风尽日袂飘飖。
飞花却讶春将遍，舞片还惊冻易销。
看熟似同鸥过渚，兴仙刚道鹤冲霄。
吟成谁与相酬酢，頼有疏梅伴寂寥。
对雪
作者：施枢
朝代：宋

谁使霓裳逞细腰，随风尽日袂飘飖。
飞花却讶春将遍，舞片还惊易销。
看熟似同鸥过渚，兴仙刚道鹤冲霄。
吟成谁与相酬酢，赖有疏梅伴寂寥。
小楼对月
作者：施枢
朝代：宋
体裁：七言绝句

京国谁曾念旅游，闲情芳思两悠悠。却因今夜栏干月，引得春风上小楼。
小楼对月
作者：施枢
朝代：宋

京国谁曾念旅游，闲还芳思两悠悠。
却因今夜栏干月，引得春风上小楼。
小楼独坐用菊潭壁间韵
作者：施枢
朝代：宋

帘卷疏风入小楼，夕阳衔雁欲西流。
无人细说吟边事，独有黄花共晚秋。
小楼独坐用菊潭壁间韵
作者：施枢
朝代：宋
体裁：七言绝句

帘捲疏风入小楼，夕阳衔雁欲西流。无人细说吟边事，独有黄花共晚秋。
小琼花
作者：施枢
朝代：宋
体裁：七言绝句

合是孤根在广庭，世间那得此云英。霓裳一曲天香散，惆怅瑶阶月自明。
峮山舖
作者：施枢
朝代：宋

未说路行难，山深分外寒。
晚村林隠寺，春磵石鸣滩。
薄宦曾无补，劳生敢自安。
羽书虽较少，备御莫教宽。
峮山铺
作者：施枢
朝代：宋

未说路行难，山深分外寒。晚村林隐寺，春涧石鸣滩。薄宦曾无补，劳生敢自安。羽书虽较少，备禦莫教宽。
庙宇傍河彷佛家居
作者：施枢
朝代：宋

合是清溪近处居，在官却与在家如。
柳风拂岸时鸣橹，梅月横窗夜读书。
休问舟闲无唤渡，须知水到自成渠。
俸钱已足供薪粒，比着简瓢尽有余。
廨宇傍河彷佛家居
作者：施枢
朝代：宋

合是清溪近处居，在官却与在家如。
柳风拂岸时鸣橹，梅月横窗夜读书。
休问舟闲无唤渡，须知水到自成渠。
俸钱已足供薪粒，比着箪瓢尽有余。
廨宇傍河彷佛家居
作者：施枢
朝代：宋

合是清溪近处居，在官却与在家如。柳风拂岸时鸣橹，梅月横窗夜读书。休问舟闲无唤渡，须知水到自成渠。俸钱已足供薪粒，比著箪瓢尽有馀。
开炉次夕以不禁离抱来访宏庵挑灯细语漏促忘
作者：施枢
朝代：宋

客里情怀不自如，夜深来访子云居。
挑灯细按新翻曲，拂案同看旧架书。
梧叶敲风蛩砌冷，菊香销雨鹤庭虚。
相逢且与开眉笑，莫遣吟边酒琖疏。
开炉次夕以不禁离抱来访宏庵挑灯细语漏促忘归即事有赋时黄澹翁在焉
作者：施枢
朝代：宋

客裏情怀不自如，夜深来访子云居。
挑灯细按新翻曲，拂案同看旧架书。
梧叶敲风蛩砌冷，菊香销雨鹤庭虚。
相逢且与开眉笑，莫遣吟边酒琖疏。
开炉次夕以不禁离抱来访宏庵挑灯细语漏促忘归即事有赋时黄澹翁在焉
作者：施枢
朝代：宋

客里情怀不自如，夜深来访子云居。挑灯细按新翻曲，拂案同看旧架书。梧叶敲风蛩砌冷，菊香销雨鹤庭虚。相逢且与开眉笑，莫遣吟边酒盏疏。
忆孤山
作者：施枢
朝代：宋

孤山不是远，只隔凤城门。争赏诗家句，谁招隐士魂。秋风林下冢，寒月水边村。拟待梅花发，长吟酹一尊。
忆孤山
作者：施枢
朝代：宋

孤山不是远，只隔凤城门。
争赏诗家句，谁招隠士魂。
秋风林下冢，寒月水边村。
拟待梅花发，长吟酹一尊。
怀友人
作者：施枢
朝代：宋

锦野重来已秀葽，雨肥梅杏粉痕销。
晚山四面子规叫，晓树一声婆餠焦。
耐久交当如水淡，惯游身亦似蓬飘。
老鶑不省春归久，犹自教雏学徙乔。
怀友人
作者：施枢
朝代：宋

锦野重来已秀葽，雨肥梅杏粉痕销。晚山四面子规叫，晓树一声婆饼焦。耐久交当如水淡，惯游身亦似蓬飘。老莺不省春归久，犹自教雏学徙乔。
感春
作者：施枢
朝代：宋

等闲{上西下靶}旅欲归难，又见蔬盘簇彩幡。
九十日春从此始，万千心事对谁言。
梅边粉坠寒香骨，草际青归野烧痕。
且把一杯酬好景，花风今日已翩翩。
感春
作者：施枢
朝代：宋

等闲羁旅欲归难，又见蔬盘簇綵幡。九十日春从此始，万千心事对谁言。梅边粉坠寒香骨，草际青归野烧痕。且把一杯酬好景，花风今日已翩翩。
感春
作者：施枢
朝代：宋

等闲覊旅欲归难，又见蔬盘簇綵幡。
九十日春从此始，万千心事对谁言。
梅边粉坠寒香骨，草际青归野烧痕。
且把一杯酬好景，花风今日已翩翩。
所见
作者：施枢
朝代：宋
体裁：七言绝句

齐眉沉醉绮罗丛，心事谁知付去鸿。不惜千金留粉黛，更无一语怨东风。
摸鱼儿
作者：施枢
朝代：宋

柳蒙耳、暗凌波路。烟飞惨淡平楚。七香车驻猊环掩，遥认翠华云母。芳景暮。鸳甃悄、铢衣来按飞琼舞。凄凉洛浦。渐玉漏沈沈，清阴满地，乘月步虚去。
销凝处。谁说三生小杜。翔螭声断箫鼓。情知禁苑酥尘涴，羞与倡红同谱。春几度。想依旧、苔痕长印唐昌士。风流千古。人在小红楼，朱帘半卷，香注玉壶露。
摸鱼儿
作者：施枢
朝代：宋
体裁：词

柳蒙茸、暗凌波路。烟飞惨淡平楚。七香车驻猊环掩，遥认翠华云母。芳景暮。鸳甃悄、铢衣来按飞琼舞。凄凉洛浦。渐玉漏沈沈，清阴满地，乘月步虚去。销凝处。谁说三生小杜。翔螭声断箫鼓。情知禁苑酥尘涴，羞与倡红同谱。春几度。想依旧、苔痕长印唐昌土。风流千古。人在小红楼，朱帘半捲，香注玉壶露。
摸鱼儿·柳蒙茸、暗凌波路
作者：施枢
朝代：宋
体裁：词

柳蒙茸、暗凌波路。烟飞惨淡平楚。七香车驻猊环掩，遥认翠华云母。芳景暮。鸳甃悄、铢衣来按飞琼舞。凄凉洛浦。渐玉漏沈沈，清阴满地，乘月步虚去。销凝处。谁说三生小杜。翔螭声断箫鼓。情知禁苑酥尘涴，羞与倡红同谱。春几度。想依旧、苔痕长印唐昌土。风流千古。人在小红楼，朱帘半卷，香注玉壶露。
新晴
作者：施枢
朝代：宋
体裁：七言律诗

寒窗寂寞度残冬，接得春来雨又风。芳思悠悠空自远，清游款款与谁同。林梢淡抹烟初霁，菜甲新抽土旋融。多谢殷勤檐鹊舞，数声足喜夕阳中。
新月照雪
作者：施枢
朝代：宋
体裁：五言律诗

等是寻常月，因添雪更明。看他同样白，与我一般清。睡鹤应难认，栖乌亦屡惊。梅花仍有意，相伴听寒更。
无骨箬
作者：施枢
朝代：宋
体裁：七言绝句

功成归去作飞仙，箬下遗丹不浪传。千载岂皆无遇者，要须种植验前缘。
早起
作者：施枢
朝代：宋
体裁：五言律诗

早起看花露，西风把鬓欺。心清多在道，梦好亦成诗。过但思求己，生无事皱眉。功名缘底事，到手却如迟。
早起
作者：施枢
朝代：宋

早起看花露，西风把鬓欺。
心清多在道，梦好亦成诗。
过但思求已，生无事皱眉。
功名缘底事，到手却如迟。
早起
作者：施枢
朝代：宋

檐前鸣玉响丁东，清梦初回鹤帐中。早起井梧飘一叶，方知昨夜是秋风。
早起
作者：施枢
朝代：宋

檐前鸣玉响丁东，清梦初迴鹤帐中。
早起井梧飘一叶，方知昨夜是秋风。
春前一日雪
作者：施枢
朝代：宋

历头只有今朝腊，犹雨霏霙满太虚。六出试妆梅欲妒，万花飘絮柳难如。云凝惨送玄冥旆，风舞欢迎青帝车。始信春工多富贵，便堆白玉满前除。
春前一日雪
作者：施枢
朝代：宋

历头只有今朝腊，犹雨霏霙满太虚。
六出试妆梅欲妬，万花飘絮柳难如。
云凝惨送玄冥旆，风舞欢迎青帝车。
始信春工多富贵，便堆白玉满前除。
春多日
作者：施枢
朝代：宋

春到溪山已近旬，寻春犹自负深情。
爱闲长向梅边立，趁暖时从竹下行。
苦乏诗材无可借，更嫌酒病有余酲。
算来岂是因名利，才有关心便不清。
春多日
作者：施枢
朝代：宋

春到溪山已近旬，寻春犹自负深情。
爱闲长向梅边立，趁暖时从竹下行。
苦乏诗材无可借，更嫌酒病有余酲。
算来岂是因名利，纔有关心便不清。
春多日
作者：施枢
朝代：宋

春到溪山已近旬，寻春犹自负深情。爱闲长向梅边立，趁煖时从竹下行。苦乏诗材无可借，更嫌酒病有馀酲。算来岂是因名利，才有关心便不清。
春夜赋小字
作者：施枢
朝代：宋
体裁：七言绝句

岸桐花开春欲老，目断斜阳芳信杳。东风不筦客情多，杜鹃啼月青山小。
春雪
作者：施枢
朝代：宋

腊裏霏微未许多，春来舞片却交叉。
混成天地皆同色，点染园林尽着花。
岸蹟云凝迷去鹭，屋头烟暖见饥鸦。
东风毕竟能融化，不放寒澌冰柳芽。
春雪
作者：施枢
朝代：宋

腊里霏微未许多，春来舞片却交叉。
混成天地皆同色，点染园林尽着花。
岸迹云凝迷去鹭，屋头烟暖见饥鸦。
东风毕竟能融化，不放寒澌冰柳芽。
春雪
作者：施枢
朝代：宋

腊里霏微未许多，春来舞片却交叉。混成天地皆同色，点染园林尽著花。岸迹云凝迷去鹭，屋头烟煖见饥鸦。东风毕竟能融化，不放寒澌冰柳芽。
昨夜
作者：施枢
朝代：宋

昨夜阴风刮地鸣，乱敲窗纸梦魂惊。
壁寒剥落泥成片，屋老漂摇瓦作声。
野市霜明人蹟险，官河水冷客舟横。
翻思带甲眠戈者，何幸吟身傍帝城。
昨夜
作者：施枢
朝代：宋

昨夜阴风刮地鸣，乱敲窗纸梦魂惊。壁寒剥落泥成片，屋老漂摇瓦作声。野市霜明人迹险，官河水冷客舟横。翻思带甲眠戈者，何幸吟身傍帝城。
晓寒
作者：施枢
朝代：宋
体裁：七言绝句

曲曲屏山忆梦中，峭寒成阵入帘栊。宿香销尽金猊冷，一树梅花怯晓风。
晚思
作者：施枢
朝代：宋
体裁：七言绝句

客思悠悠幸自安，亦因吟事可相宽。小窗过了廉纤雨，细与东风说晚寒。
晚望
作者：施枢
朝代：宋
体裁：七言绝句

芳草迢迢客路长，柳边吹絮燕泥香。桐花拆尽春归去，犹倚危阑问夕阳。
月丹和鹤庄韵
作者：施枢
朝代：宋
体裁：七言绝句

灵种飞来鹤顶红，谁云九转有仙功。广庭曾侍东风宴，留得霞杯照晚丛。
月夜忆梅花
作者：施枢
朝代：宋
体裁：七言绝句

夜深寒月照窗纱，忽忆林逋处士家。鸥鹭正眠烟树冷，不知谁可伴梅花。
杏塘
作者：施枢
朝代：宋
体裁：五言律诗

境接江东界，邮程是杏塘。雨喧茅屋小，泥滑草桥长。旷野人稀少，平田水渺茫。半生游历地，未若此荒凉。
杨蟾川铁佛普度会
作者：施枢
朝代：宋

炜烨神光烛素屏，苦魂蒙度语堪听。
但知实相皆非相，自证无形入有形。
火炼赤炉超上景，水流华沼荡寒庭。
功成试问谁能似，元子真人旧典刑。
杨蟾川铁佛普度会
作者：施枢
朝代：宋

重阴九垒几曾开，广布阴功亦异哉。八景定中朝十极，五云深处步三台。烟腾绿字鸾初下，月照黄坛鹤未来。去地一珠如黍米，天人竞凑郁罗台。炜烨神光烛素屏，苦魂蒙度语堪听。但知实相皆非相，自證无形入有形。火炼赤炉超上景，水流华沼荡寒庭。功成试问谁能似，元子真人旧典刑。
杨蟾川铁佛普度会·其一
作者：施枢
朝代：宋

重阴九垒几曾开，广布阴功亦异哉。八景定中朝十极，五云深处步三台。烟腾绿字鸾初下，月照黄坛鹤未来。去地一珠如黍米，天人竞凑郁罗台。
杨蟾川铁佛普度会·其一
作者：施枢
朝代：宋

重阴九垒几曾开，广布阴功亦异哉。
八景定中朝十极，五云深处步三台。
烟腾绿字鸾初下，月照黄坛鹤未来。
去地一珠如黍米，天人竞凑鬰罗台。
杨蟾川铁佛普度会·其二
作者：施枢
朝代：宋

炜烨神光烛素屏，苦魂蒙度语堪听。但知实相皆非相，自證无形入有形。火炼赤炉超上景，水流华沼荡寒庭。功成试问谁能似，元子真人旧典刑。
杨蟾川铁佛普度会·其二
作者：施枢
朝代：宋

炜烨神光烛素屏，苦魂蒙度语堪听。
但知实相皆非相，自证无形入有形。
火炼赤鑪超上景，水流华沼荡寒庭。
功成试问谁能似，元子真人旧典刑。
柳梢青·飞露初霜
作者：施枢
朝代：宋
体裁：词

飞露初霜。冷侵金井，响到银床。懊恨碧梧，不留一叶，月占纱窗。雁声做尽凄凉。又陡顿、衾寒夜长。曲曲屏山，重重客梦，无限思量。
桃花
作者：施枢
朝代：宋
体裁：七言绝句

武陵人去水横陈，独向玄都管领春。日暖风轻尘扑面，刘郎空老苦吟身。
梦前室
作者：施枢
朝代：宋

长夜几年别，伤哉千古心。
自因缘较浅，不是老相侵。
态梦如先兆，鸾胶岂续琴。
晓窗秋叶响，不觉泪盈襟。
梦前室
作者：施枢
朝代：宋
体裁：五言律诗

长夜几年别，伤哉千古心。自因缘较浅，不是老相侵。熊梦如先兆，鸾胶岂续琴。晓窗秋叶响，不觉泪盈襟。
梦回
作者：施枢
朝代：宋
体裁：七言绝句

银漏迢迢箭缓传，梦回月在早梅边。小池冻合寒芦折，应是鸳鸯夜不眠。
梦游径山值雪拥炉赋诗
作者：施枢
朝代：宋

雪天元自冷，何况是山中。双径冲寒雾，千林战晚风。室中人已定，炉内火常红。万事皆如梦，谁知梦亦空。
梦游径山值雪拥炉赋诗
作者：施枢
朝代：宋

雪天元自冷，何况是山中。
双径衝寒雾，千林战晚风。
室中人已定，炉内火常红。
万事皆如梦，谁知梦亦空。
横渎岸边梅花方开
作者：施枢
朝代：宋

雪染梅花倚道傍，亭亭野水弄幽芳。东风似赏孤高意，未许飘零一片香。竹篱茅舍本相安，谁与移根入画栏。尽道重帘妨暖日，疏枝却得护春寒。风标夐与万花殊，可有尘埃染得渠。把住琼枝相晤语，只疑身在玉堂居。
横渎岸边梅花方开·其一
作者：施枢
朝代：宋
体裁：七言绝句

雪染梅花倚道傍，亭亭野水弄幽芳。东风似赏孤高意，未许飘零一片香。
横渎岸边梅花方开·其三
作者：施枢
朝代：宋
体裁：七言绝句

风标夐与万花殊，可有尘埃染得渠。把住琼枝相晤语，只疑身在玉堂居。
横渎岸边梅花方开·其二
作者：施枢
朝代：宋

竹篱茅舍本相安，谁与移根入画栏。
尽道重帘妨暖日，疎枝却得护春寒。
横渎岸边梅花方开·其二
作者：施枢
朝代：宋

竹篱茅舍本相安，谁与移根入画栏。尽道重帘妨暖日，疏枝却得护春寒。
檐玉鸣
作者：施枢
朝代：宋
体裁：七言绝句

哓窗风细响檐铃，一曲云璈枕上闻。梦断不知仙路杳，鹤衔松露入青云。
檐玉鸣
作者：施枢
朝代：宋

晓窗风细响檐铃，一曲云璈枕上闻。
梦断不知仙路杳，鹤衔松露入青云。
次蒙斋至日韵
作者：施枢
朝代：宋
体裁：五言律诗

试检清台历，黄宫气已回。功名难强致，岁月任渠来。雨径犹存菊，烟村可问梅。为贪吟有伴，到此又徘徊。
次蒙斋至日韵
作者：施枢
朝代：宋

试检清台历，黄宫气已回。
功名难强致，岁月任渠来。
雨迳犹存菊，烟村可问梅。
为贪吟有伴，到此又徘徊。
正月十四夜
作者：施枢
朝代：宋

羁游偶值上元时，莲艳烧空照锦溪。堂上珠帘如水浸，庭前鳌架与山齐。风传鼓吹春声闹，雨遏笙歌夜语低。自笑蓬窗勤苦士，何当太乙为燃藜。
正月十四夜
作者：施枢
朝代：宋

覊游偶值上元时，莲艳烧空照锦溪。
堂上珠帘如水浸，庭前鳌架与山齐。
风传鼓吹春声闹，雨遏笙歌夜语低。
自笑蓬窗勤苦士，何当太乙为燃藜。
正月十四夜
作者：施枢
朝代：宋

覊游偶值上元时，莲艷烧空照锦溪。
堂上珠帘如水浸，庭前鰲架与山齐。
风传鼓吹春声闹，雨遏笙歌夜语低。
自笑蓬窗勤苦士，何当太乙为燃藜。
水次秋蚊可畏
作者：施枢
朝代：宋
体裁：五言律诗

利觜似花鹰，针肤不暂停。有生何蠢蠢，藏毒在冥冥。乱舞迷昏水，喧声接晓汀。风威秋晚劲，看汝易飘零。
沧浪
作者：施枢
朝代：宋

长史遗踪二百年，直教名字到今传。渚香细浥莲须雨，野色轻团竹尾烟。但得幽情关水石，何须隐迹痼林泉。客中正有尘缨在，来此清游亦是缘。
沧浪
作者：施枢
朝代：宋

长史遗踪二百年，直教名字到今传。
渚香细浥莲须雨，野色轻团竹尾烟。
但得幽情关水石，何须隠迹痼林泉。
客中正有尘缨在，来此清游亦是缘。
泛月夜归
作者：施枢
朝代：宋

短艇冲寒泛浅沙，满溪明月浸芦花。
忽惊远岸灯光发，篱落肃疏一两家。
泛月夜归
作者：施枢
朝代：宋

短艇冲寒泛浅沙，满溪明月浸芦花。忽惊远岸灯光发，篱落萧疏一两家。
泛月夜归
作者：施枢
朝代：宋

短艇衝寒泛浅沙，满溪明月浸芦花。
忽惊远岸灯光发，篱落萧疏一两家。
涌金门外
作者：施枢
朝代：宋

柳丝舞困起炊烟，罗绮相催欲上船。
贵冶亦知春有夜，暖沙还付白鸥眠。
涌金门外
作者：施枢
朝代：宋

柳丝舞困起炊烟，罗绮相催欲上船。贵冶亦知春有夜，煖沙还付白鸥眠。
清夜
作者：施枢
朝代：宋

客身随取止，一室冷如冰。景远吟何托，情疏梦不曾。雨粘初藓壁，风谢欲花灯。岂是无家者，甘为有发僧。
清夜
作者：施枢
朝代：宋

客身随取止，一室冷如冰。
景远吟何託，情疏梦不曾。
雨粘初藓壁，风谢欲花灯。
岂是无家者，甘为有髮僧。
漕闱揭晓后述怀
作者：施枢
朝代：宋
体裁：七言律诗

画眉深浅与时殊，肯向堂前怨舅姑。自是吾侬多蹇薄，可堪尔汝肆揶揄。心知不是池中物，眼独羞看屋上乌。得丧总为身外事，不如委命乐樵苏。
牡丹
作者：施枢
朝代：宋
体裁：七言律诗

天然贵格镇群芳，细雨丛中试宝妆。肯与乱红争国色，甘同柔绿挽春光。玉阑倚困娇无力，金鸭沉烟不敢香。可惜承恩亭北赋，苦无妙语告君王。
玉泉
作者：施枢
朝代：宋

水蹟无增减，从知地有灵。
羣鱼潜异窟，一芥纳沧溟。
济隠新留咏，超师旧讲经。
圣时调玉烛，龙睡不须醒。
玉泉
作者：施枢
朝代：宋

水迹无增减，从知地有灵。群鱼潜异窟，一芥纳沧溟。济隐新留咏，超师旧讲经。圣时调玉烛，龙睡不须醒。
玉蕈
作者：施枢
朝代：宋
体裁：古风

幸从腐木出，敢被齿牙和。真有山林味，难教世俗知。香痕浮玉叶，生意满琼枝。饕腹何多幸，相酬独有诗。
玉蝴蝶花
作者：施枢
朝代：宋
体裁：七言绝句

芳意深深掩绿苔，粉团香翅自裴回。多应又怨春归早，化作飞花满树开。
生公讲台
作者：施枢
朝代：宋

千人凑座雨天花，片石虽顽识当家。
万境俱空非有相，漫留尘迹与人夸。
生公讲台
作者：施枢
朝代：宋

千人凑座雨天花，片石虽顽识当家。万境俱空非有相，漫留尘迹与人誇。
生朝报恩夜醮
作者：施枢
朝代：宋
体裁：七言绝句

绛节翩翩七宝车，谣歌飞上玉皇家。鹤坛月冷天风静，开尽碧桃无限花。
用明叟韵并山行未成之意
作者：施枢
朝代：宋

久客住兰亭，心同晋水清。忘机盟宿鹭，伐木听雏莺。物亦知人意，春宁有世情。幽寻空作计，一夜雨连明。
用梅溪镜湖韵
作者：施枢
朝代：宋

畎亩镜中分，沧波杂断云。
向来官裏赐，今属野人耘。
怀古天难问，贪吟日易曛。
羽衣遗传本，起诵想余芬。
用梅溪镜湖韵
作者：施枢
朝代：宋

畎亩镜中分，沧波杂断云。
向来官里赐，今属野人耘。
怀古天难问，贪吟日易曛。
羽衣遗传本，起诵想余芬。
用梅溪镜湖韵
作者：施枢
朝代：宋

畎亩镜中分，沧波杂断云。向来官里赐，今属野人耘。怀古天难问，贪吟日易曛。羽衣遗传本，起诵想馀芬。
用雪坡春色韵
作者：施枢
朝代：宋

才出城门兴便浓，晴光野色两俱融。柳方染得三分绿，桃已熏成一半红。山涌林峦荒寺隐，湖分港汊小舟通。相携各自论年事，几度春风上鬓蓬。
用雪坡春色韵
作者：施枢
朝代：宋

纔出城门兴便浓，晴光野色两俱融。
柳方染得三分绿，桃已熏成一半红。
山涌林峦荒寺隠，湖分港汊小舟通。
相携各自论年事，几度春风上鬓蓬。
留别诗僧
作者：施枢
朝代：宋

家山方缱绻，客路复西东。自念依明世，谁令策隽功。三杯桑落酒，一棹柳花风。别后诗应好，吟成寄短筒。
留别诗僧
作者：施枢
朝代：宋

家山方缱绻，客路復西东。
自念依明世，谁令策隽功。
三杯桑落酒，一棹柳花风。
别后诗应好，吟成寄短筒。
留滞
作者：施枢
朝代：宋

何期踪蹟又迟留，行止于人自不由。
梦境固知空似蚁，生涯却笑拙如鸠。
碧涵一镜晴天阔，翠涌千峰宿雨收。
从此公余须杖屦，未应草草度春休。
留滞
作者：施枢
朝代：宋

何期踪迹又迟留，行止于人自不由。梦境固知空似蚁，生涯却笑拙如鸠。碧涵一镜晴天阔，翠涌千峰宿雨收。从此公馀须杖屦，未应草草度春休。
疏影·催梅
作者：施枢
朝代：宋
体裁：词

低枝亚实。望翠阴护晓，幽梦难觅。凄楚霓裳，琼阙瑶台，经年暗锁清逸。春风似怪重门掩，未许入、玉堂吟笔。想寿阳，却厌新妆，倦抹粉花宫额。还记孤山旧路，未应便负了，波冷蟾白。莫寄相思，惟有寒烟，伴我骚人闲寂。东君须自怜疏影，又何待、山前雪积。好试敲、羯鼓声催，与约鼎羹消息。
疏影（催梅）
作者：施枢
朝代：宋

低枝亚实。望翠阴护晓，幽梦难觅。凄楚霓裳，琼阙瑶台，经年暗锁清逸。春风似怪重门掩，未许入、玉堂吟笔。想寿阳，却厌新妆，倦抹粉花宫额。
还记孤山旧路，未应便负了，波冷蟾白。莫寄相思，惟有寒烟，伴我骚人间寂。东君须自怜疏影，又何待、山前雪积。好试敲、羯鼓声催，与约鼎羹消息。
登应天塔
作者：施枢
朝代：宋

云级涌青冥，金鳌载宝轮。地高心自逸，天近足无尘。图画千峰晚，楼台万井春。三生许元度，曾此證前身。
盆梅
作者：施枢
朝代：宋

白玉堂前树，谁移此地栽。看教清意足，唤得艳阳回。舞片疑云堕，留香待月来。只应标格好，独为岁寒开。
盆梅
作者：施枢
朝代：宋

白玉堂前树，谁移此地栽。
看教清意足，唤得艷阳回。
舞片疑云堕，留香待月来。
只应标格好，独为岁寒开。
石桥接待
作者：施枢
朝代：宋

当年立雪直齐腰，宗旨流传到石桥。风急窗寒灯影远，疏梅无语夜芗销。手笔华严梵笈新，更开宝地接迷津。一声金磬人初静，月照空山草自春。
石桥接待·其一
作者：施枢
朝代：宋
体裁：七言绝句

当年立雪直齐腰，宗旨流传到石桥。风急窗寒灯影远，疏梅无语夜芗销。
石桥楼待·其二
作者：施枢
朝代：宋
体裁：七言绝句

手笔华严梵笈新，更开宝地接迷津。一声金磬人初静，月照空山草自春。
破榴
作者：施枢
朝代：宋

峰壳盈盈万颗珠，润於玛瑙浸冰壶。
吟心先自清如水，嚼了寒霜骨更臞。
破榴
作者：施枢
朝代：宋

蜂壳盈盈万颗珠，润于玛瑙浸冰壶。吟心先自清如水，嚼了寒霜骨更臞。
碧桃
作者：施枢
朝代：宋

月浸虚庭夜未央，一枝静对白云乡。三生自结玄都约，来伴疏梅到玉堂。
祇园寺许询旧宅有戚公水
作者：施枢
朝代：宋
体裁：五言律诗

应天曾建塔，又此结精庐。释氏缘何熟，诗人念总疏。壁荒遗画水，僧老学医书。笑我重来者，经年不定居。
禹庙
作者：施枢
朝代：宋
体裁：五言律诗

且要尽清欢，须知一出难。人因晴后喜，春到水边宽。柳长官桥媚，梅飘客袖寒。荒祠存禹迹，得得又来看。
禹庙
作者：施枢
朝代：宋

衮服严常祀，平万万世功。
圭璋藏道室，弓剑莽幽宫。
石定今犹在，梅梁事莫穷。
幽寻须作计，多恨雨匆匆。
禹庙
作者：施枢
朝代：宋
体裁：五言律诗

衮服严常祀，平成万世功。圭璋藏道室，弓剑莽幽宫。石定今犹在，梅梁事莫穷。幽寻须作计，多恨雨匆匆。
秋夜即事
作者：施枢
朝代：宋
体裁：七言绝句

断雨寒云过暝窗，落桐叶叶是凄凉。楚山不入清宵梦，月影蛩声满桂芗。
立春
作者：施枢
朝代：宋

彩胜飘春上鬓蓬，倚栏一笑问东风。青青柳眼梅花面，才染阳和便不同。
立春
作者：施枢
朝代：宋

彩胜飘春上鬓蓬，倚栏一笑问东风。
青青柳眼梅花面，纔染阳和便不同。
立春
作者：施枢
朝代：宋

雪花风细拂春旗，一色云边漏暖曦。
群吏守文行故典，长官书祝致新祠。
土牛底事遭身碎，彩胜随时把鬓欺。
争似野人闲可睡，枕边搔发自吟诗。
立春
作者：施枢
朝代：宋

雪花风细拂春旗，一色云边漏暖曦。群吏守文行故典，长官书祝致新祠。土牛底事遭身碎，綵胜随时把鬓欺。争似野人闲可睡，枕边搔发自吟诗。
立春
作者：施枢
朝代：宋

雪花风细拂春旗，一色云边漏暖曦。
群吏守文行故典，长官书祝致新祠。
土牛底事遭身碎，綵胜随时把鬓欺。
争似野人闲可睡，枕边搔髮自吟诗。
端平除夕
作者：施枢
朝代：宋

宦游来此亦随缘，明朝柏酒让谁先。
但令世道皆平地，此外身名任老天。
端平除夕
作者：施枢
朝代：宋
体裁：七言律诗

宦游来此亦随缘，过了新冬又馈年。今夕桃符犹自写，明朝柏酒让谁先。但令世道皆平地，此外身名任老天。春与诗家如有意，早传清梦谢池边。
绍兴城隍庙
作者：施枢
朝代：宋

江头曾梦见，仿佛此山川。
幻说从何证，来游即是缘。
妪言前世事，我是太湖仙。
神理俱冥漠，清香谩致虔。
绍兴城隍庙
作者：施枢
朝代：宋

江头曾梦见，髣髴此山川。幻说从何證，来游即是缘。妪言前世事，我是太湖仙。神理俱冥漠，清香谩致虔。
绍兴城隍庙
作者：施枢
朝代：宋

江头曾梦见，髣髴此山川。
幻说从何证，来游即是缘。
妪言前世事，我是太湖仙。
神理俱冥漠，清香谩致虔。
绿字韵
作者：施枢
朝代：宋
体裁：七言绝句

晓帐香销闲画烛，梦回山断屏风曲。轻烟细雨客情多，南浦草随新涨绿。
老僧念佛
作者：施枢
朝代：宋
体裁：五言律诗

身世皆空境，知空自不悲。何须临暮日，逐急念阿弥。裴相安心际，维摩忏罪时。同归无有地，明月在秋池。
至日谒庙吴山见日初出
作者：施枢
朝代：宋

曦龙浴海上扶桑，云表辉芒烛万方。
史观缤纷书瑞色，禁城奕烨锁祥光。
从知绣线添红影，独喜丹心向太阳。
节裏官闲无一事，谛观易道静焚香。
至日谒庙吴山见日初出
作者：施枢
朝代：宋

曦龙浴海上扶桑，云表辉芒烛万方。史观缤纷书瑞色，禁城奕烨锁祥光。从知绣线添红影，独喜丹心向太阳。节里官闲无一事，谛观易道静焚香。
芍药
作者：施枢
朝代：宋

虽殊桃李竞年芳，色相惟应付梦乡。纶阁曾看金缕艳，蕊宫初试玉楼妆。露凝深浅烟中泪，日汎温柔雨后香。幸蜀归来花正好，可怜不忍看嫔嫱。天女霜刀剪亦难，露红烟紫碧阑干。步摇衣袂飘霞佩，钿合钗梁间宝冠。枝上任他无力笑，灯前还作有情看。采根若可苏民病，始信无经载牡丹。
芍药·其一
作者：施枢
朝代：宋

虽殊桃李竞年芳，色相惟应付梦乡。纶阁曾看金缕艳，蕊宫初试玉楼妆。露凝深浅烟中泪，日汎温柔雨后香。幸蜀归来花正好，可怜不忍看嫔嫱。
芍药·其一
作者：施枢
朝代：宋

虽殊桃李竞年芳，色相惟应付梦乡。
纶阁曾看金缕艷，蘂宫初试玉楼妆。
露凝深浅烟中泪，日泛温柔雨后香。
幸蜀归来花正好，可怜不忍看嫔嫱。
芍药·其二
作者：施枢
朝代：宋
体裁：七言律诗

天女霜刀剪亦难，露红烟紫碧阑干。步摇衣袂飘霞佩，钿合钗梁间宝冠。枝上任他无力笑，灯前还作有情看。采根若可苏民病，始信无经载牡丹。
苦雨
作者：施枢
朝代：宋

何期一雨成三日，约客行山竟未能。春到分时阴不解，夜当深处气犹凝。檐低捲箔看飘洒，础润添香散郁蒸。想见故园梅落尽，和羹消息又堪凭。
苦雨
作者：施枢
朝代：宋

何期一雨成三日，约客行山竟未能。
春到分时阴不解，夜当深处气犹凝。
檐低捲箔看飘洒，础润添香散鬰蒸。
想见故园梅落尽，和羹消息又堪凭。
菊潭赋小窗睡香次韵
作者：施枢
朝代：宋
体裁：七言绝句

兀兀蒲团万虑除，定回寒月满康庐。幽香自有禅心会，春不相知亦任渠。
萧山望城中遗漏
作者：施枢
朝代：宋
体裁：五言律诗

见说天文变，频占太史台。但云星犯月，不料火为灾。尽夜看烟灭，逢人问讯来。丹心勤恋阙，东乡极裴回。
落梅
作者：施枢
朝代：宋
体裁：七言绝句

粉香销尽骨犹清，望断瑶台转有情。便是百花无此分，看看事业到和羹。
蜡梅送东畎先生并寓探梅之意
作者：施枢
朝代：宋
体裁：七言绝句

泽国寒深未见梅，东风何日到南枝。玉堂应有新消息，恐是人间未得知。
西兴寄呈东畎先生
作者：施枢
朝代：宋
体裁：七言律诗

生平未始识东州，不谓招邀得漫游。南镇门前秦望晓，西兴浦口浙江秋。风搏怒气潮初落，山涌青冥雨乍收。岂为登临重回首，使星只在五云头。
西兴寄呈东畎先生
作者：施枢
朝代：宋

生平示始识东州，不谓招邀得漫游。
南镇门前秦望晓，西兴浦口浙江秋。
风搏怒气潮初落，山涌青冥雨乍收。
岂为登临重回首，使星只在五云头。
西天目
作者：施枢
朝代：宋

苕水之源出此山，地如邾鲁始跻攀。
三池浚泽高冈上，一勺为霖反掌间。
着脚不知苍汉近，无心直共白云闲。
何时结屋枕泉玉，涤尽尘根学大还。
西天目
作者：施枢
朝代：宋

苕水之源出此山，地如邾鲁始跻攀。
三池浚泽高冈上，一勺为霖反掌间。
着脚不知苍汉近，无心直共白云闲。
何进结屋枕泉玉，涤尽尘根学大还。
西天目
作者：施枢
朝代：宋

苕水之源出此山，地如邾鲁始跻攀。三池浚泽高冈上，一勺为霖反掌间。著脚不知苍汉近，无心直共白云闲。何时结屋枕泉玉，涤尽尘根学大还。
西河柳
作者：施枢
朝代：宋
体裁：七言绝句

一把轻丝拂地垂，柔梢浅浅抹燕脂。絮花吹尽枝方长，却恨春风未得知。
览镜
作者：施枢
朝代：宋
体裁：七言律诗

心到无营本倦游，何期身又客王州。匣藏青镜闲情薄，衣染红尘满面羞。风月几曾于我少，波涛半是为人忧。故山幸自堪耕钓，不必生涯足是休。
览镜
作者：施枢
朝代：宋

心到无营本倦游，何期身又客王州。
匣藏青镜闲情薄，衣染红尘满面羞。
风月几曾於我少，波涛半是为人忧。
故山幸自堪耕钓，不必生涯足是休。
觉苑寺
作者：施枢
朝代：宋

此是词人宅，名因后世传。
驿中存废井，桥下驻归舡。
一梦空尘蹟，千年尚福田。
笔灵应剩馥，试为酌清泉。
觉苑寺
作者：施枢
朝代：宋
体裁：五言律诗

此是词人宅，名因后世传。驿中存废井，桥下驻归舡。一梦空尘迹，千年尚福田。笔灵应剩馥，试为酌清泉。
觉苑寺
作者：施枢
朝代：宋

此是词人宅，名因后世传。驿中存废井，桥下驻归船。一梦空尘迹，千年尚福田。笔灵应剩馥，试为酌清泉。
读真西山奏疏
作者：施枢
朝代：宋

戎狄从来不可凭，谁令汉祖议和亲。连衡休易从游说，厝火当忧卧积薪。黯在淮南谋自寝，亮亡司马志方伸。本强始见遐冲折，信是经纶直要人。
读真西山奏疏
作者：施枢
朝代：宋

戎狄从来不可凭，谁令汉祖议和亲。
连衡休易从游说，厝火当忧卧积薪。
黯在淮南谋自寝，亮亡司马志方伸。
本强始见遐衝折，信是经纶直要人。
赓庚使和毛君玉送墨梅韵
作者：施枢
朝代：宋

东风吹上岁寒枝，笔下工夫颇涉奇。
此操直应同晚节，有香亦合伴冰姿。
淡於浅水笼蟾夜，清似疏篱压雪时。
春在小窗横幅里，调羹深意许谁知。
赓庾使和毛君玉送墨梅韵
作者：施枢
朝代：宋

东风吹上岁寒枝，笔下工夫颇涉奇。
此操直应同晚节，有香亦合伴冰姿。
淡于浅水笼蟾夜，清似疏篱压雪时。
春在小窗横幅裏，调羹深意许谁知。
赓庾使和毛君玉送墨梅韵
作者：施枢
朝代：宋

东风吹上岁寒枝，笔下工夫颇涉奇。此操直应同晚节，有香亦合伴冰姿。淡于浅水笼蟾夜，清似疏篱压雪时。春在小窗横幅里，调羹深意许谁知。
赠湖边柳
作者：施枢
朝代：宋
体裁：七言绝句

乱撒鹅黄拂晓晴，天涯多少故人情。游舡空逐轻阴转，半属春风半属莺。
赠湖边柳
作者：施枢
朝代：宋

乱撒鹅黄拂晓晴，天涯多少故人情。
游舡空逐轻阴转，半属春风半属鶑。
赠湖边柳
作者：施枢
朝代：宋

乱撒鹅黄拂晓晴，天涯多少故人情。游船空逐轻阴转，半属春风半属莺。
跨水道间
作者：施枢
朝代：宋
体裁：五言律诗

店舍总迢遥，山深转寂寥。看鸥临远水，下马过危桥。晴雪林间少，春风野外饶。此行为王事，旅食任萧条。
轮差祝圣所拈香
作者：施枢
朝代：宋

瓣芗来谒玉晨宫，月在觚棱绛阙东。转向御街西畔过，朝天万马正匆匆。几度来游几赋诗，又因将命到灵芝。三呼祝了君王寿，偷眼湖光立片时。
轮差祝圣所拈香·其一
作者：施枢
朝代：宋
体裁：七言绝句

瓣芗来谒玉晨宫，月在觚棱绛阙东。转向御街西畔过，朝天万马正匆匆。
轮差祝圣所拈香·其二
作者：施枢
朝代：宋
体裁：七言绝句

几度来游几赋诗，又因将命到灵芝。三呼祝了君王寿，偷眼湖光立片时。
送东浦张应发归永嘉
作者：施枢
朝代：宋

客裏偶相逢，襟怀亦偶同。
对梅吟夜月，折柳问春风。
子勿言浮梗，余方笑转蓬。
归程经雁荡，得句附邮筒。
送东浦张应发归永嘉
作者：施枢
朝代：宋

客里偶相逢，襟怀亦偶同。对梅吟夜月，折柳问春风。子勿言浮梗，余方笑转蓬。归程经雁荡，得句附邮筒。
送同幕刘正父召试
作者：施枢
朝代：宋

合是冰壶实露寒，果然笔札对金銮。
虽云经世谈何易，谩道忧时事转难。
正气必能回坏证，中流当与障狂澜。
孰知议论平如砥，且把清规作样看。
送同幕刘正父召试
作者：施枢
朝代：宋

合是冰壶寘露寒，果然笔札对金銮。虽云经世谈何易，谩道忧时事转难。正气必能回坏證，中流当与障狂澜。熟知议论平如砥，且把清规作样看。
送同幕刘正父召试
作者：施枢
朝代：宋

合是冰壶寘露寒，果然笔札对金銮。
虽云经世谈何易，谩道忧时事转难。
正气必能回坏证，中流当与障狂澜。
熟知议论平如砥，且把清规作样看。
送妻叔归括
作者：施枢
朝代：宋

此身元是客，还作送行诗。笑语如今度，绸缪似旧时。买船春载酒，剪烛夜枰棋。烟雨楼前景，图来慰所思。
送妻步归括
作者：施枢
朝代：宋
体裁：五言律诗

此身元是客，还作送行诗。笑语如今度，绸缪似旧时。买舡春载酒，剪烛夜枰棋。烟雨楼前景，图来慰所思。
送春
作者：施枢
朝代：宋
体裁：五言律诗

相逢九十日，彼此惜芳期。折柳停闲骑，嚼花吟好诗。经年行远别，对景起深思。日落不知处，四山啼子规。
送黄溱游金陵
作者：施枢
朝代：宋
体裁：五言律诗

六朝多旧事，谁与问江山。我亦身重到，材疏语竟悭。燕归秋巷静，鹭去晚洲闲。健笔无轻赋，前贤辙可攀。
送黄溱游金陵
作者：施枢
朝代：宋

六朝多旧事，谁怀问江山。
我亦身重到，材疏语竟悭。
燕归秋巷静，鹭去晚洲闲。
健笔无轻赋，前贤辙可攀。
通真观
作者：施枢
朝代：宋

不到凝安二十年，丹青一幅尚依然。青牛已去仙踪远，却有山禽下玉田。桃源事已成荒幻，那更形容学避秦。欲访旧踪无处觅，满山花落不知春。
通真观·其一
作者：施枢
朝代：宋
体裁：七言绝句

不到凝安二十年，丹青一幅尚依然。青牛已去仙踪远，却有山禽下玉田。
通真观·其二
作者：施枢
朝代：宋
体裁：七言绝句

桃源事已成荒幻，那更形容学避秦。欲访旧踪无处觅，满山花落不知春。
道间
作者：施枢
朝代：宋
体裁：七言绝句

一溪新绿涨晴沙，傍岸疏篱八九家。桑叶又抽麻正长，绿阴深处响缲车。
道间见桃李花
作者：施枢
朝代：宋
体裁：七言绝句

东风到处竞繁华，不问穷檐与大家。垂柳丝中深院宇，隔廧时有出来花。
酬山月江与投赠
作者：施枢
朝代：宋
体裁：五言律诗

帝里风光好，随缘适宦情。却居城郭外，不杂市廛声。水国霜天冷，梅庭夜月清。正惭无雅韵，敢说到诗名。
酬瓜畴赵鑪夫投赠
作者：施枢
朝代：宋
体裁：七言律诗

谋生百拙世无如，赢得心清剩读书。薄宦喜从京国路，闲身还似野人居。济川事业归商傅，献赋声名羡子虚。岁晚且留梅作伴，吟边月冷一枝疏。
镜湖一曲
作者：施枢
朝代：宋
体裁：七言绝句

天与平湖老贺郎，春波依旧染晴光。可怜千载风流意，付与租符晓夕忙。
闺思
作者：施枢
朝代：宋
体裁：七言绝句

帘底临鸾惜岁华，鬓云慵掠宝钗斜。落梅香断无消息，一树春风属杏花。
闻寺中晓鼓
作者：施枢
朝代：宋
体裁：七言绝句

灵鼍一鼓振潮音，征梦迢遥枕畔闻。语断频伽天正晓，松风吹散满山云。
闻西山讣音
作者：施枢
朝代：宋

夺到斯人处，天心亦杳冥。
嘉年谋犹罄，直道信无灵。
四海方思雨，中营忽陨星。
群贤知孰附，客泪欲飘零。
闻西山讣音
作者：施枢
朝代：宋
体裁：五言律诗

夺到斯人处，天心亦杳冥。嘉谋犹未罄，直道信无灵。四海方思雨，中营忽陨星。群贤知孰附，客泪欲飘零。
闻雁
作者：施枢
朝代：宋
体裁：七言绝句

飞尽沙田到水乡，年年来往为谁忙。只贪月夜芦花宿，不是将身傍稻粱。
闻鹤
作者：施枢
朝代：宋
体裁：七言绝句

谁家嘹唳九皋声，客梦初回晓帐清。华表不知仙路远，刚随寒角转残更。
闻鹤
作者：施枢
朝代：宋

谁家嘹唳九皋声，客梦初回晓帐清。
结表不知仙路远，刚随寒角转残更。
雨中用雪坡韵
作者：施枢
朝代：宋
体裁：七言绝句

无计酬春独有诗，倚栏终日候晴晖。东风渐属新桃李，帘幕深深燕子飞。
雨后道间见红梅
作者：施枢
朝代：宋
体裁：七言绝句

玄都境界玉堂身，轻袅湘裙步晓阴。昨夜雨肥添酒晕，红情染得十分深。
雨后道间见红梅
作者：施枢
朝代：宋

玄都境界玉堂身，轻袅湘裙步晓阻。
昨夜雨肥添酒晕，红情染得十分深。
雨吟
作者：施枢
朝代：宋

园林绿尽合清和，犹有余寒在薄罗。
几缕情风春别柳，一庭苦雨夜鸣莎。
人于生处穷通定，事到难时感悟多。
水上浮沤频起灭，看来物理总由他。
雨吟
作者：施枢
朝代：宋

园林绿尽合清和，犹有余寒在薄罗。
几缕情风春别柳，一庭苦雨夜鸣莎。
人於生处穷通定，事到难时感悟多。
水上浮沤频起灭，看来物理总由他。
雨吟
作者：施枢
朝代：宋

园林绿尽合清和，犹有馀寒在薄罗。几缕情风春别柳，一庭苦雨夜鸣莎。人于生处穷通定，事到难时感悟多。水上浮沤频起灭，看来物理总由他。
雪
作者：施枢
朝代：宋

只消顷刻便漫漫，人亦求窥造化难。
柳外情知非絮落，梅边误作有花看。
朱门合席持杯暖，紫塞分屯坐甲寒。
慨想英雄当此际，肯分事业与袁安。
雪
作者：施枢
朝代：宋

只消顷刻便漫漫，人亦求窥造化难。柳外情知非絮落，梅边误作有花看。朱门合席持杯煖，紫塞分屯坐甲寒。慨想英雄当此际，肯分事业与袁安。
雪坡以雨阻山行有诗因亦次韵
作者：施枢
朝代：宋
体裁：七言律诗

为欲看山助眼明，频占鹊喜报新晴。春光已过三之一，尘世难逢四者并。诗酒深情殊未适，肴蔬薄具亦频更。终来不似西湖好，晴雨皆堪傍柳行。
雪晴
作者：施枢
朝代：宋
体裁：五言律诗

送腊终宵舞，知春破晓晴。烧痕随草长，霁色映梅清。溜滴檐簪折，冰开沼镜明。夜窗如对月，还又忆轻盈。
雷崖屋
作者：施枢
朝代：宋

不徒卓屋在岩阿，前后丹成亦已多。
三十余年勤累行，几时跨鹤上空歌。
雷崖屋
作者：施枢
朝代：宋

不徒卓屋在岩阿，前后丹成亦已多。三十馀年勤累行，几时跨鹤上空歌。
霸国祠
作者：施枢
朝代：宋

瓶笙惊昼睡，此意有谁知。
蛙井成何事，鸿图岂易窥。
霸国祠
作者：施枢
朝代：宋
体裁：五言律诗

瓶笙惊昼睡，此意有谁知。蛙井成何事，鸿图岂易窥。一身虽戮辱，万姓免疮痍。茅土今何在，惟存霸国祠。
题朝阳洞中
作者：施枢
朝代：宋
体裁：七言绝句

一吸龙泉万虑清，更寻古洞入柴荆。桃花落尽春无路，独许骑鸾上玉京。
题桃源图
作者：施枢
朝代：宋

山中与世不相关，鷄犬桑麻尽日闲。
傍水桃花春烂熳，误传消息到人间。
题桃源图
作者：施枢
朝代：宋

山中与世不相关，鸡犬桑麻尽日闲。傍水桃花春烂熳，误传消息到人间。
题至道宫云巢轩
作者：施枢
朝代：宋

碧霄路底作生涯，云亦何曾定有家。月印天池心宇净，水鸣环佩出松花。
题至道宫云巢轩
作者：施枢
朝代：宋

碧霄路底作生涯，云亦何曾定有家。
月印天池心宇浄，水鸣环佩出松花。
题鹤林丈室用俞紫薇韵
作者：施枢
朝代：宋

物我相忘付八还，偶来琼舘扣霞关。
玉峯自有三生约，尘世真同一梦间。
华表风清丹顶去，缑山月冷碧笙闲。
当知象外机无息，肯羡黄金繫九环。
题鹤林丈室用俞紫薇韵
作者：施枢
朝代：宋

物我相忘付八还，偶来琼舘扣霞关。
玉峰自有三生约，尘世真同一梦间。
华表风清丹顶去，缑山月冷碧笙闲。
当知象外机无息，肯羡黄金系九环。
题鹤林丈室用俞紫薇韵
作者：施枢
朝代：宋

物我相忘付八还，偶来琼馆扣霞关。玉峰自有三生约，尘世真同一梦间。华表风清丹顶去，缑山月冷碧笙闲。当知象外机无息，肯羡黄金系九环。
题龙首图
作者：施枢
朝代：宋
体裁：七言绝句

变化成来体势高，坐令幽思起云涛。春雷一鼓惊头角，碧海风轻衮绛桃。
风雨
作者：施枢
朝代：宋

入夏惟忧旱，秋来却浸霪。风声连海响，山气与云深。望岁丹心切，忧时白发侵。旅中无别事，隐几自长吟。
风雨
作者：施枢
朝代：宋

入夏惟忧旱，秋来却浸霪。
风声连海响，山气与云深。
望岁丹心切，忧时白髮侵。
旅中无别事，隠几自长吟。
飞玉亭
作者：施枢
朝代：宋
体裁：七言绝句

素练飞来衮雪毬，满怀风露不胜秋。翠蛟已是天然景，今日还当避一头。
马上
作者：施枢
朝代：宋

只为溪山有宿盟，两旬两度此经行。马嘶险径霜蹄滑，鸥舞平沙雪羽轻。豪气不从尘外减，新诗偏向道间成。梅花似有相迎意，野水篱边数蕊明。
马上
作者：施枢
朝代：宋

只为溪山有宿盟，两旬两度此经行。
马嘶险径霜蹄滑，鸥舞平沙雪羽轻。
豪气不从尘外减，新诗偏向道间成。
梅花似有相迎意，野水篱边数蘂明。
马上
作者：施枢
朝代：宋

只为溪山有宿盟，两旬两度此经行。
马嘶险迳霜蹄滑，鸥舞平沙雪羽轻。
豪气不从尘外减，新诗偏向道间成。
梅花似有相迎意，野水篱边数蕊明。
高园
作者：施枢
朝代：宋

入门虽较小，中却是壶天。委曲松篁径，清新锦绣篇。蟠胸有丘壑，随处是林泉。更读鳌峰句，风流似谪仙。扁名俱不俗，难得此规模。一镜荷香冷，四围花径芜。沼宽鱼自乐，竹静鹤同孤。仿尽东州景，何须作画图。
高园
作者：施枢
朝代：宋

入门虽较小，中却是壶天。
委曲松篁迳，清新锦绣篇。
蟠胸有丘壑，随处是林泉。
更读鳌峰句，风流似谪仙。
高园
作者：施枢
朝代：宋

扁名俱不俗，难得此规模。
一镜荷香冷，四围花戏芜。
沼宽鱼自乐，竹静鹤同孤。
倣尽东州景，何须作画图。
高园·其一
作者：施枢
朝代：宋

入门虽较小，中却是壶天。
委曲松篁径，清新锦绣篇。
蟠胸有丘壑，随处是林泉。
更读鰲峯句，风流似谪仙。
高园·其一
作者：施枢
朝代：宋

入门虽较小，中却是壶天。委曲松篁径，清新锦绣篇。蟠胸有丘壑，随处是林泉。更读鳌峰句，风流似谪仙。
高园·其二
作者：施枢
朝代：宋
体裁：五言律诗

扁名俱不俗，难得此规模。一镜荷香冷，四围花径芜。沼宽鱼自乐，竹静鹤同孤。仿尽东州景，何须作画图。
鳗井
作者：施枢
朝代：宋

人言此井有灵源，潮落潮生透海门。
陵谷未须穷变易，朱廧裏是濮王园。
鳗井
作者：施枢
朝代：宋

人言此井有灵源，潮落潮生透海门。陵谷未须穷变易，朱廧里是濮王园。
鳗井
作者：施枢
朝代：宋

人言此井有灵源，潮落生透海门。
陵谷未须穷变易，朱𪪞里是濮王园。
龙瑞宫侧访仙姑不值
作者：施枢
朝代：宋
体裁：七言绝句

轻红片片落桃花，刘阮空迎紫凤车。石洞有天元不闭，何须流水觅胡麻。
龟溪市桥见月
作者：施枢
朝代：宋

楼台叠翠绕清溪，浅澹云边月一眉。行到市声相接处，傍桥灯火未多时。
龟溪市桥见月
作者：施枢
朝代：宋

楼台迭翠绕清溪，浅澹云边月一眉。
行到市声相接处，傍桥灯火未多时。
葛稚川炼丹室
作者：施梓人
朝代：宋
体裁：七言律诗

暇日肩舆上翠微，烟光峦气湿人衣。桃花片片随流去，岩漏泠泠作雨飞。丹井稚川成药处，双峰滕子读书基。观音阁上清风爽，拟我诸公吟未归。
葛稚川煉丹室
作者：施梓人
朝代：宋

暇日肩輿上翠微，烟光巒氣濕人衣。
桃花片片隨流去，巖漏泠泠作雨飛。
丹井稚川成藥處，雙峰滕子讀書基。
觀音閣上清風爽，擬我諸公吟未歸。
一春屢有陽明之約雨輒尼之將旋幕侍外舅來游解后二羽衣一能參上道一能知大丹竟日留話喜賦二解時清明日也·其一
作者：施樞
朝代：宋

幾有行山約，山靈聖得知。
仙家寧易到，塵世亦何爲。
草潤非烟石，花流止水池。
不晴還不雨，正是賣餳時。
一春屢有陽明之約雨輒尼之將旋幕侍外舅來游解后二羽衣一能參上道一能知大丹竟日留話喜賦二解時清明日也·其二
作者：施樞
朝代：宋

裂石未嘗關，毋將俗眼觀。
虛中元有受，造藴亦何難。
羽客能談道，雲房識候丹。
只應仙有分，風響步虛壇。
三過垂虹
作者：施樞
朝代：宋

秋來三度過垂虹，灝氣橫江水接空。
帆影輕浮千幅月，漁竿冷浸一絲風。
楓初落葉前村近，荷有餘香別浦通。
笑拍闌干天地闊，鱠鱸樽酒許誰同。
上司諫曹先生
作者：施樞
朝代：宋

聲名滿世重於山，果見延登左掖班。
天子虛心求國是，先生著手濟時艱。
要看出處諸公上，只在精神一轉間。
前此極言雖引去，安危理亂正相關。
中秋日虎丘呈庾使東畎先生
作者：施樞
朝代：宋

蹇步接輶軒，於山亦有緣。
劍鋒遺斷石，閣影倒平田。
紫日穿林暝，黄雲共野連。
清輝無著處，月伴使星圓。
五到洞霄兼似沖妙
作者：施樞
朝代：宋

多謝名山不厭人，五來此地著閑身。
泉聲带雨驅煩暑，空翠縈風絕點塵。
金鼎火能知應候，玉壺花自占長春。
何時許證三生約，乞借烟霞與卜鄰。
仲孚歲晚書懷因次其韻
作者：施樞
朝代：宋

終有徵書訪綺園，心期獨向老天言。
物情已逐東風轉，未必全歸野燒痕。
借張憲韻述懷呈東畎先生
作者：施樞
朝代：宋

早起看秋意，山前深未深。
水香飄遠渚，晴色上平林。
風雨一雙鬢，江湖萬里心。
何期來此地，時作短長吟。
入京
作者：施樞
朝代：宋

何期又泛玉京船，行止於人不偶然。
寒力勝如前兩夜，世情熟似近三年。
只將興味留詩裏，苦乏工夫到酒邊。
萬事看來忙不得，只須委順樂吾天。
再行湖上
作者：施樞
朝代：宋

樓臺萬疊照斜暉，紅褪園林綠漸肥。
艷是杏桃開過了，春風吹到野薔薇。
再觀錢廟
作者：施樞
朝代：宋

荒碑五丈蘚生花，飛鼠巢梁壁綴蝸。
華胄遥遥天下滿，不知誓券落誰家。
再賦酬吳鞠潭
作者：施樞
朝代：宋

酌酒酬春醉晚紅，誰知書劍兩無功。
漁竿冷浸半絲月，牛背閑消一笛風。
仙夢不隨狂蝶亂，家書只倩素魚通。
友聲更擬遷喬去，底似人情較異同。
再雪
作者：施樞
朝代：宋

投曉又翻飛，春風亦被欺。
須知寒徹夜，勝似臘殘時。
艷粉同梅落，輕花替柳吹。
渾然成片玉，凍合在前池。
出西門寄呈外舅姑
作者：施樞
朝代：宋

自從依監宅，不似□時親。
義重難爲別，情同久更真。
一簫思去鳳，雙璧倚靈椿。
只等中除報，相迎輦路塵。
分賦楊花
作者：施樞
朝代：宋

纖腰睡起芳情足，誰道春風浪拘束。
日暮天涯細草多，輕飛誤入闌干曲。
分韻春字
作者：施樞
朝代：宋

柳外鶑聲錯喚人，小樓吟苦不知春。
落花飛過秋千去，一片閑情客裏身。
初泊世綵
作者：施樞
朝代：宋

不問蕭條傳舍空，來欹客枕聽西風。
一庭明月無人筦，秋在梧桐落葉中。
別天目
作者：施樞
朝代：宋

東尖森洞穴，西目浚淵庭。
三日若爲霽，群龍亦有靈。
立依松作蓋，坐倚石爲屏。
猶恨歸鞍急，回頭望遠青。
別高家店
作者：施樞
朝代：宋

獨抱朱絃識者稀，湖山與我獨相知。
烟迷柳岸經行少，月照梅窗做夢遲。
酒價寒高誰與貰，衾綿夜薄自多思。
歸舟又值商量雪，好似清溪訪戴時。
劍池
作者：施樞
朝代：宋

雨壁烟崖翠蘚長，龍泓冷浸斗牛光。
獨憐有水清無底，不洗花池粉膩香。
午寢
作者：施樞
朝代：宋

舊詩零亂滿藤牀，綠映簾深一縷香。
午夢驚回槐國遠，浮生消得幾斜陽。
即事
作者：施樞
朝代：宋

暝色分烟上遠峯，雨聲斷處又晴風。
寶香羞冷閑情遠，落盡薔薇一架紅。
句
作者：施樞
朝代：宋

刺分玉蛹堆盤脆，嚼破冰蠶繞齒凉。
和東圃鄭震見寄
作者：施樞
朝代：宋

薄宦來京洛，相逢久更親。
丹心期爲國，白髮易催人。
月冷烏驚夜，霜明鷄喚晨。
呤邊頻自感，還染九衢塵。
和菊潭玉泉韻
作者：施樞
朝代：宋

不是靈源透碧虛，可容六六化龍魚。
講經人去前湖暝，翻手爲霖自有餘。
和菊潭韻題秋潭買山圖後
作者：施樞
朝代：宋

身世如萍漫浪休，機心誰遣誤沙鷗。
從來風月驚人句，即是湖山買屋謀。
訪友定尋雲外寺，携壺須上竹邊樓。
知音自有漁樵侶，莫被人稱第一流。
和陸明叟
作者：施樞
朝代：宋

了無閑事上眉纖，一炷清薌靜晝簾。
造化自從回暖律，芬華頓覺轉窮簷。
輕風度柳春情薄，細雨催花土脈黏。
所愧微官相束縛，何因共訪酒家帘。